text:
Ubafake enkingeni owokuduba amabhasiComment on this story
MLUNGISI GUMEDE
BATHWELE kanzima abantu abasebenzisa ezokuthutha umphakathi eMpumalanga, eHammarsdale, ngemuva kokushuba komkhankaso wokuduba amabhasi odala ukuthi abagibeli babe ngondingasithebeni ezitobhini ngenxa yokushoda kwezinto zokuhamba.
Kusukela kuqale lo mkhankaso emasontweni adlule ngemuva kokuthi abanikazi bawo bekhuphule imali yokugibela, sekuhlale kunolayini abade erenki yamatekisi kule ndawo okwenza abantu abasebenzayo bafike sekudlule isikhathi emsebenzini.
Izingane zesikole ezifunda ezikoleni ezingaphakathi elokishini ziyaphoqeleka ukuthi zihambe ngezinyawo ngoba zigwema ukulinda isikhathi eside ezitobhini. Osomatekisi basebenza kanzima bezama ukuthutha abagibeli kulandela isiteleka samabhasi.
Ilungu lomphakathi, uMnuz Sakhile Khoza, lithe iyabahlukumeza indaba yokuduba amabhasi ngoba idala ukuthi zishode izinto zokuhamba endaweni.
“Iningi labantu selihamba ngamatekisi ngenxa yomkhankaso wokuduba amabhasi, nosomatekisi abanazo izimoto ezanele ukuhlinzeka umphakathi ngosizo,” usho kanje.
NgoLwesihlanu olwedlule kushiswe ibhasi okubikwa ukuthi belinezinyanga ezine lithengiwe ngo-R1.2 million.
Okhulumela inkampani yamabhasi uMnuz Pete Cronje uthe lesi sigameko basibikile emaphoyiseni.
Ukushiswa kwaleli bhasi kulandele isigameko sokuhlaselwa komshayeli webhasi edayisa amakhuphoni emasontweni amabili edlule.
Ngenxa yokushuba kwesimo, abanikazi bamabhasi sebeqashe onogada abaphelezela amabhasi uma ethwele abagibeli.
Yize amabhasi eqhubeka nokusebenza kodwa sehle kakhulu isibalo sabantu abawagibelayo. Imali yokugibela ibhasi esuka eMpumalanga iya eThekwini inyuswe ngo-R6.
Ikhansela lendawo uMnuz Nkosiphendule Dlamini lithe benza konke okusemandleni abo ukuthi basilungise lesi simo.
“Inkinga ekhona wukuthi sekungene nepolitiki kulolu daba yingakho kungelula ukulungisa isimo,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
ILeopards izoshoda ngabagadli ekuhambeniComment on this story
MALIBONGWE MDLETSHE
IZOBOSHELWA izacile kuBlack Leopards ezogadulisana nompetha baseSudan i-Al Merriekh koweLast 16 yeCaf Confederation Cup bengekho abagadli bayo abamqoka.
Lo mdlalo uzoba se-Al Merreikh Stadium edolobheni i-Omdurman kusasa ngo-5 ntambama.
ILeopards, esiphenduka amanxusa eNingizimu Afrika kwiCaf, izobe ishoda ngoKingston Nkatha ozoqala amalungiselelo esizini entsha neqembu lakhe elisha iKaizer Chiefs, uRodney Ramagalela akayanga eSudan ngenxa yokuxinwa wumkhuhlane kanti noJushua Obaje waseNigeria akabuyanga ekhaya ngenxa yodlame esikhumulweni sezindiza.
Nakuba kunjalo kodwa okhulumela iLidoda Dhuva, uTendani Thidiela, uthe umqeqeshi wabo, uSunday Chidzambwa, ubashiye benethemba ngabagadli ahambe nabo ngoLwesithathu ekuseni.
“Umqeqeshi uthe asikhohlwe wukucela uNkatha kuChiefs ngoba vele akuseyena owethu, nathi besivele singayithintanga iChiefs ngokuhamba naye. Weneme (umqeqeshi) ngoDavid Zulu noThabo Mongalo nabadlali basezimpondweni abahlezi belekelela ekushayeni amagoli u-Edgar Manaka nokaputeni uMongezi Bobe,” kusho uThidiela.
Ngaphezu kwalaba badlali ukhona uLuyolo Mapolisa naye oziboniswayo izinti isimo uma simhambela kahle.
UThidiela uthe ngeke sibe khona isikhala sikaNkatha, oshaye amagoli amqoka kuleli qembu ngesizini edlule nakuba nalaba banye abagadli bengekho.
Uthe lokhu ukusho ngoba uChidzambwa ukubeke kwacaca ukuthi ubezonkenkethelwa yikhanda ukuba uBobe ozobe engekho kwazise nguye oshaye amagoli amaningi kunabo bonke abadlali kuLidoda Dhuva ngesizini efile.
“Kubi ukuthi usale ngemuva uRamagalela njengoba ekade engaziqeqeshi neqembu ngenxa yokuxinwa kabi wumkhuhlane kodwa uMongalo usengumqemane. Okunye okushiwo ngumqeqeshi wukuthi ubezophanjanelwa yikhanda kuphela uma kuthiwa ulahlekelwe nguBobe. Ngakho isidingo sokukhathazeka kasikho,” kusho uThidiela.
Ukushaya into ecokeme ngesizini edlule kuCaf kweLeopards kulo mqhudelwano kuyidonsele amankentshane nokumanje asabafuna uthuli abadlali bawo abamqoka njengaye uNkatha.
UThidiela uthe akekho umuntu osaqhamuke nento engculisayo ukuwungula isitobha uHumphrey Khoza, okukekwavela ukuthi ucathanyelwa nayi-Orlando Pirates.
ILeopards kumele iphumelele kulo mdlalo ukuze ikwazi ukudlula kalula uma inqoba nomlenze wesibili walo mzuliswano ePeter Mokaba Stadium ngoJulayi 13.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines

robotstxt: allowed

filter: keep


text:
Umbulali kaDewani ufanelwe wudilikaComment on this story
INTATHELI YESOLEZWE
UMBUSO uthi kumele agwetshwe udilikajele umlisa osolwa ngokubulala isivakashi sakuleli uNkk Anni Dewali owayevakashele leli zwe emuva kokushada.
INkantolo eNkulu eWestern Cape izolo izwe ukuthi uXolile Mngeni (25) akazange akhombise izimo ezingajwayelekile ezingenza ukuthi le nkantolo iguquke kwisigwebo esimiselwe umuntu osuke elahlwe yicala lokubulala okuhleliwe.
UMshushisi, uNksz Shareen Riley, uthe leli cala lokubulala lenziwa ngenxa yomhobholo nokuthanda imali okukhonjiswa wubufakazi obuveza okwenziwa nguMngeni emuva kokuthi enze leli cala. “Indlela enza ngayo, ukungazisoli, nokuhamba ethenga eWaterfront emuva kokuthi kwenzeke leli cala kwenza umfanele udilikajele,” kusho uNksz Riley.
UNkk Dewani wabulawa eGugulethu ngoNovemba 13, 2010 esehlakalweni sokudunwa kwemoto esasiyitulo, isidumbu sakhe satholwa ngosuku olulandelayo.
UMngeni utholwe enecala ngesonto eledlule ngokuhlela ukubulala uNkk Dewani, ukubamba inkunzi esebenzisa isihluku nokutholakala kwesibhamu nezinhlamvu.
UNksz Riley uthe uMngeni wakhokhelwa ukuthi abulale wabe esesebenzisa le mali angakaze abe nayo ukukhithiza ngosuku olulandela abulale ngalo.
Uthe uMngeni akubukeki engumuntu osengakwazi ukuthi isimilo sakhe sihlumeleliseke.
UNksz Riley uthe udaba lomdlavuza wobuchopho okuthiwa uphethe uMngeni akuyona into engaze ibekwe njengesizathu sokuthi acatshangelwe ngoba uma esegula kakhulu angakhetha ukuthi afake isicelo sokukhishwa ngoshwele wabagulayo.
IJaji uRobert Hennye lithe ngokombono walo, ukucela ukucatshangelwa ngesigwebo kukaMngeni kufaka phakathi nesimo sempilo, iminyaka yakhe, ukuthi uyaqala ukwenza icala nokuthi uvela emphakathini nasemndenini onjani.
Ngaphambilini udokotela owahlola uMngeni uthe uphethwe wumdlavuza wengqondo, uyedwa kuphela umuntu kwabayisihlanu abaphethwe yilo mdlavuza ophilayo eminyakeni emihlanu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Okuphathelane le Voice of America-VOA:
Umsakazo we Voice of America, oqale ukuya emoyeni ngomnyaka ka 1942, ngumsakazo osakaza ngendlela ezinengi nengi zakulezi nsuku ezigoqela iradio itelevision lebulenjini, emhlabeni jikelele njalo uphathiswa ngemali nguhulumende weMelika phansi kweboard ye Broadcasting Board of Governors. IVOA isakaza okwamahola angaba yinkulungwane ele ngxenye - 1,500 isakaza izindaba, ulwazi ngokuphila kwabantu emhlabeni jikelele, imfundiso, inhlelo zamasiko atshiyeneyo, maviki wonke, nsuku zonke kubalaleli abasemhlabeni jikelele abangaba yizigidi ezilikhulu lamatshumi amabili lanhlanu - 125 million.
Okuphathelane le Studio 7 Ndebele:
IStudio 7 Ndebele ye Voice of America isakaza ngolimi lwesiNdebele ise Washington DC eMelika, ikwethulela izindaba eziphathelane lokwenzakala eZimbabwe, ezimqotho njalo zisanda kwenzakala. IStudio 7 Ndebele iqale ukusakaza ngomnyaka ka2003, yakhwaza lazwakala ilizwi eZimbabwe lemazweni angomakhelwane. Uhlelo lwethu luphuma emoyeni nsuku zonke lusethula indaba ezitshiyeneyo. Kusukela ngoMvulo kusiya ngolweSine sisakaza okwemizuzu engamatshumi amathathu. Kusukela ngolweSihlanu kusiya ngeSonto uhlelo lwethu luyimizuzu engamatshumi amabili.
Siphatha indaba zezombusazwe, ezamasiko, ezempilakahle, ezokuzilibazisa, ezemidlalo, ezamalungelo kazulu lokunye okunengi okuphathelane lenhlalakahle kazulu weZimbabwe. Lilakho ukusithola njalo ebulenjini ikakhulu labo abahlala kwamanye amazwe. IStudio 7 Ndebele luhlelo ongalwethemba ukukwethulela indaba ezimqotho ngolimi lwesiNdebele, oluphethwe yizizalwane zeZimbabwe.


text:
UPutin uhalalisele u-Obama
2012-11-14 07:24
Moscow - UMengameli waseRussia uVladimir Putin ukhulume nomlingani wakhe waseMelika uBarack Obama ocingweni emhalalisela ngokunqoba ihlandla lesibili okhethweni lobumengameli.
UPutin ufisele u-Obama okuhle kodwa "ekwakheni ithimba elisha" labaholi.
Baphinde bakhuluma nangokuthi bazibophezele ekuqiniseni amaxhama ezokuxhumana nokusebenzisana kula mazwe womabili, kusho isitatimende.
UPutin uphinde waphakamisa ukuthi u-Obama kumele avakashele eRussia.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Uxwayise izinduna uTsvangirai
2012-10-29 14:02
Cape Town - UNdunakulu waseZimbabwe uMorgan Tsvangirai usexwayise abaholi bendabuko ekukholakala ukuthi beseka iqembu elibusayo iZanu-PF, wathi uzobhekana nabo ngqo, uma nje iqembu lakhe like lanqoba ukhetho.
Kulindeleke ukuthi izwe liye okhethweni ngenyanga kaMashi ngonyaka ozayo.
Ngokwemibiko yephephandaba iHerald online, uTsvangirai ukhulume kanjena ngesikhathi ekhuluma namalungu eqembu lakhe iMovement for Democratic Change, esikhumbuzweni samalungu ashona odlameni oluhlobone nezombusazwe ngonyaka ka-2008.
"Kunina zinduna, ngifuna ukukubeka kucace ukuthi uMthethosisekelo awunivumeli ukuthi nizibandakanye nezombusazwe. Uma nje kukhona induna ethi yona iyiZanu-PF, ngiyayixwayisa ngoba ngemuva kokhetho kuzobe sekuphethe i-MDC," kusho uTsvangirai.
UTsvangiraia akashongo ukuthi bazojeziswa kanjani abazotholakala ukuthi beseka iZanu-PF, umengameli wesigungu sabaholi bendabuko eZimbabwe uFortune Charumbira, akatholakalanga ukuthi aphawule ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uzobhadla 20 weminyaka ejele owaseNigeria
2011-03-04 12:57
Johannesburg - Uphiko lwezokushushiswa kwamacala omphakathi iNational Prosecuting Authority (NPA) ithe unikezwe iminyaka engu-20 ebhadla ejele umlisa waseNigeria ngamacala okukhwabanisa eNkantolo yeSifunda yaseGermiston ngoLwesihlanu.
Okhulumela i-NPA uMthunzi Mhaga uthe uPeter Maxson Anyanyueze unikezwe iminyaka engu-10 ngokukhwabanisa, eminye engu-10 yokuqola imali nemibili yokuphula umthetho i-Immigration Act.
Esitatimendeni uMahaga uthe u-Anyanyueze waboshwa ngoJulayi 2007, watholakala enecala ngoMashi 1, 2010.
- SAPA


text:
Kuliwa neyamalayisensi angumbombayi eKZN
2013-01-29 12:02
Durban - Izikhulu zoMnyango wezokuThutha KwaZulu-Natal zizosebenzisana nezikole ezikufundisa ukushayela nabahlolela ukushayela ezikhungweni ukukhuculula inkohlakalo yokukhishwa kwamalayisensi angumbombayi.
Okhulumela uMnyango uKwanele Ncalane ubekhuluma neNewswatch kulandela ukuboshwa kwabasolwa abane eMlazi, eningizimu neTheku, ngesonto eledlule.
Amaphoyisa aphinde ashaqa i-laptop ne-printer, nokukholakala ukuthi kusetshenziselwa ukugaya amalayisensi angekho emthethweni.
Abasolwa basolwa ngokwamukela u-R11 000 ukuze bakhiphe ilayisensi engumbombayi.
UNcalane
uthi ithimba leli lihlangana njalo ukuzama ukulwa nalo mkhuba.
"Lo mkhuba yiwo oba nesandla ezingeni eliphezulu lezingozi esifundazweni ngoba kuthathwa abantu abangazi lutho ngokushayela banikezwe izincwadi."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Unkosikazi usindise umyeni wakhe begetshengwa
2013-01-14 10:03
Johannesburg - Owesifazane wase-Eastern Cape ulwe nesigebengu ebesihlomile, nesidubule umyeni wakhe esitolo sabo eMqanduli, ngokusho kombiko wangoMsombuluko.
IDispatch Online ibike ukuthi amadoda amabili, abegqoke izingubo ezimnyama, angene kulesi sitolo ngoLwesine ebusuku ngesikhathi uNolungile Wiwi edayisela amakhasimende.
"Bangena nami nganganaka, babegqoke kahle. Omunye wabo wakhipha u-R20 wathenga ugwayi. Kwathi kusenjalo waziphuthaza wakhipha isibhamu," esho etshela iDispatch Online.
"Ngisathuke kanjalo, ngamgxumela ngabamba isandla esiphethe isibhamu ngase ngitshela umyeni wami ukuba abaleke, kwathi kusenjalo saqhuma isibhamu sashaya umyeni wami emhlane."
Izigebengu lezi kuthiwa zabe seziphuma esitolo ngaphandle kokubaleka ngesikhathi uNolungile ehlaba umkhosi.
"Kunemikhondo esiyilandelayo okwamanje, kodwa asibazi abenzi bokubi," kusho okhulumela amaphoyisa uMajor Zamukulungisa
Jozana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sithuka izanya isangoma esisolwa ngokuthakatha
2012-01-25 14:10
Durban - Sihleli lubhojozi isangoma
sakwaShembe, eClermont, esesihlaselwe kaningana ngamalungu omphakathi afuna
ukusisoconga ngoba sisolwa ngokuthakatha endaweni, kubika iSolezwe.
Silandisa Isolezwe, lesi
sangoma, 37, esihlala nomyeni waso nengane eneminyaka emibili sithe singabulawa
noma yinini njengoba sitshelwa emehlweni ngamalungu omphakathi ukuthi uma kuke
kwaba khona umuntu ofayo endaweni naso siyomlandela ngokuthi basingqongqise
nomuzi waso.
Sithi nsukuzonke sitshelwa
ngomakhelwane ukuthi asikhiphe amakati akhulumayo esithakatha ngawo kungenjalo
sizoya kwagoqanyawo.
“Umphakathi uhlukene phakathi
ngekusasa lami. iningi labantu lithi angibulawe ngoba linginuka ngokuthakatha
endaweni. Okubuhlungu wukuthi izingane zethu azisadlali ndawonye ngoba kuthiwa
nginomuthi omubi engizoziloya ngawo zife futhi nginamakati akhulumayo,” kusho
lo wesifazane othe kusukela ngo-2003 eqala ubungoma akaze abuthwale ubunzima
obufana nalobu abhekene nabo njengamanje.
Kwalamula ukufika
kwamaphoyisa ngosuku lukaKhisimusi ngonyaka odlule umphakathi uthi usuyaqeda
ngalesi sangoma ngokusingqongqisa nomuzi waso usisola ngokuthi yisona esibulale
ibhungu le ndawo okuthiwa bese linesikhathi eside lixinwe wukugula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
U‘chithi saka’ wamatende kuJulyComment on this story
SIZWE BLOSE
UMCIMBI weVodacom July ozokuba seGreyville ngoMgqibelo uba namatende amaningi kodwa kuba nalawo agqamile nathokozelwa yiningi labantu.
Itende elibalulekile nelingaconsi phansi kubathandi bobumnandi kuyaye kube eleMTV Base Lifestyle Oasis.
Leli tende lizotholakala e-Ascot Village ngasohlangothini lobumnandi lizobe libophele abaculi abangaconsi phansi iMiCasa, Zakes Bantwini, Teargas, Vinny Da Vincy, Lulo Café, JR, Pro nabanye.
Abathandi bobumnandi bathi unontandakubukwa ozobe engekho kuleli tende uzobe engekho ezintweni.
I-Lifestyle Oasis izophinde ibe ne-pre kanjalo ne-after party eDe La Sol kuFlorida Road.
Kuleli tende kuzokube kungenwa ngo-R650 umuntu oyedwa kanti uma ufuna elezicukuthwane ungathumela i-email ethi [email protected]
Ukuba khona kwetende le-Afrotainment elizokube liqala ukuba khona kulo nyaka kubukeka kuzophungula isibalo sabantu abaya etendeni likaMabheleni Ntuli njengoba kugcina sekunesinyokotho kulona.
UDJ Tira ukuqinisekisile ukuthi njengoba i-Afrotainment izobe iqala ukuba netende, bafuna ukungena kuzwakale.
“Sifuna ukushayelela isipikili, wonke umuntu agcine ekhuluma ngetende lethu. Ukungena kuqala ku-R1 500 kuze kugcine ku-R2 600, silindele abathandi bobumnandi, osomabhizinisi abaphezulu, kwazise bavamise ukusibona emakilabhini kanjalo nosaziwayo,” kusho uDJ Tira othe abantu abaphuthume kuma-computickets.
Uthe kuzonandisa uBlackcoffee, Liquid Deep, Theo Kgosinkwe, Donald, Cndo, Big NUZ, Bharr nabanye kanti lizokube lixhaswe iphephabhuku iDrum neGagasi FM.
UKaizer Kganyago okhulumela i-SABC uthe lesi yisikhathi sokuthi baqinisekise wonke umuntu ukuthi iSABC ayihambi phambili ngokusakaza kuphela kodwa nangokulethela abantu ubumnandi.
“Iningi labantu lizowuhambela lo mcimbi ngakho leli ithuba elihle lokubavezela ukuthi sihamba phambili. Sizohambisana neMiCasa, Zakes Bantwini, Theo Kgosinkwe, Linda Sibiya woKhozi FM no-Unathi Msengane weMetro FM okuyibona abazokube benandisa,” kusho uKaizer.
Uthe bazophinde benze isiqiniseko sokuthi abantu abahlezi emakhaya bakubona konke okuzokube kwenzeka bezipholele kosofa babo.
Itende leMiller nalo lithandwa kakhulu, nakulo nyaka lizokube lihambisana nomsakazo ongenisa inzuzo kwaSABC, i-5FM, ubumnandi buzokube bukhona kudlala noDJ bakulo msakazo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bamhlinza bamshiya inaliti ngaphakathi
2012-12-11 14:31
Johannesburg - Ngemuva kokulaliswa esibhedlela, ukonakala kwananeleka umzimba wonke kwathi ihlombe lakhe nengalo yakhubazeka, ngemuva kwezinyanga eziyisishagalombili umthungo wakhe wavuvukala.
uNgqongqoshe wezeMpilo nokuThuthukiswa koMphakathi eLimpopo kanye nodokotela wesibhedlela sikahulumeni kumele bakhokhele isiguli amademeshe ngokushiywa kwenaliti ngaphakathi imzimbeni, ngesikhathi sihlinzwa, kusho umbiko weSowetan.
IJaji uHans Fabricius ukhiphe isinqumo eNkantolo eNkulu ePitoli, ethi uNgqongqoshe uNorman Mabasa nodokotela u-AJ Mahmood, waseMokopane Hospital, kumele bakhokhe imali yezindleko zecala.
Isiguli u-Andre Potgieter, welashelwa ukonakala kwesilonda esiswini, wahlinzwa nguMahmood ngemuva kokukhala ngokuthi isilonda asipholi nokuthi uzwa nezinhlungu kuthi akaphalaze.
Kodwa ngemuva kwalokho ukonakala kwesilonda kwananela nakwezinye izingxenye zomzimba wakhe, ihlombe langakwesokudla nengalo yakhubazeka, ngemuva kwezinyanga eziyisishagalombili umthungo wakhe wavuza wavuvukala.
Ngesikhathi uqhuma uvuleka umthungo, wabona into encane ecwebezelayo phakathi, yakhiswa omunye udokotela.
Kwakuyilaliti, engamasentimitha engu-8 ubude.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 3 kuphahlazeka indiza
2012-12-11 10:30
Rockford - Izikhulu eMelika zithi kushone abantu abathathu ngesikhathi kuphahlazeka indiza yabezempilo enhla ne-Illinois.
AbakwaFederal Aviation Administration bathi indiza iphahlazeke ngoMsombuluko ebusuku, ngesikhathi isuka eRockford, ngasemgceleni iWisconsin, iya esibhedlela eMendota.
Indiza ngeyasesibhedlela iRockford Memorial
Hospital, okhulumla isibhedlela uLaura Maher uthe abashonile ngabasebenzi basesibhedlela, uthe asikho isiguli ebesiphakathi ebhanoyini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-SABC ishintsha izinhlelo zentshaComment on this story
FANELESIBONGE BENGU
ISITESHI sethelevishini somphakathi, iSABC 1, siphezu kwezinguquko ezimbalwa ezinhlelweni zentsha njengoba sekusondele amaholidi okuphela konyaka.
Lokhu kuvezwe ngokhulumela lesi siteshi, uMnuz Phillip Mabitsela, othe bahlale njalo befuna ukujabulisa ababukeli babo ngoba ababukeli bahamba phambili ezinhlelweni zabo zokuthuthukisa indlela yokusakaza nezinhlelo ezikhonjiswayo.
Ukushintsha kwezinhlelo kuSABC 1 kusho ukuthi kuphelile ngemidanso wena owabona ohlokoloza, ingwazi, ivuma neminye njengoba uhlelo lomdanso, iJika Majika luzophela.
Lolu hlelo olwaqala ukukhonjiswa ngo-2006 lwethulwa nguThembi Seete noMpendulo Buthelezi yilo olwasiza ukudumisa uNtombezinhle “DJ Zinhle” Jiyane owaba nguDJ wakhona. Lo DJ wesifazane oshisa izikhotha ngengoma ethi My Name Is ayenze nembongi uBusiswa kumanje udumile kuleli kanti abantu bamazi ngoba babembona kulolu hlelo.
Akucaci noma izolo bekuwusuku lokugcina yini lukhonjiswa lolu hlelo ngo-7 ebusuku njengoba uMabitsela ethe ayikho imininingwane yokuthi luzophela nini.
“Into eyenzeka wukuthi izinhlelo zike zathi ukuphazamiseka ngesonto eledlule ngenxa yokuthi bekudlala ibhola (le-Absa Premiership phakathi kweKaizer Chiefs neSundowns) lokhu okwenza ukuthi iJika Majika ingadlali ngoLwesithathu ngakho uma kuwukuthi bekumele iphele namhlanje (izolo) kusho ukuthi izophela ngesonto elizayo ngoba sisele emuva ngesiqephu esisodwa,” kusho uMabitsela.
Uthe isikhala salolu hlelo sizovalwa wolunye uhlelo lomdanso olubizwa ngokuthi yiTurn It Out. Lolu hlelo alulusha kulesi siteshi njengoba luke lwakhonjiswa ngonyaka odlule kodwa into ehlukile kulokhu wukuthi ngeke kusancintisana abantu ngabodwana.
UMabitsela uthe sekuzoncintisa abantu ngamaqembu, hhayi njengakwisizini edlule eyayikhonjiswa ngoLwesine ngo-7 ebusuku lapho khona abantu babencintisa ngabodwana.
Olunye ushintsho oluzobonakala kulesi siteshi ngolohlelo oseluneminyaka lukhona iJam Alley.
UMabitsela uthe lolu hlelo isikhala salo sizovalwa wuhlelo olusha olubizwa ngokuthi yiFan Base oluzokwethulwa ngumculi we-hip hop, uMxolisi Majozi odume ngoZulu Boy.
Ngaphandle kweJam Alley, uMabitsela uthe olunye ushintsho oseluqalile ukubonakala ngolweMzansi Insider ekhonjiswa ngoMsombuluko ngo-6 ebusuku.
Lolu hlelo olwake lwethulwa ngamawele uHlelo noNtando Masina selushintshe abethuli balo njengoba selwethulwa ngowake waba ngumethuli wezinhlelo kuSABC 1, uKedibone Mkhabela ngemuva kokushiywa nguMinenhle “Minnie” Dlamini okuthiwa usefuna ukugxila kwezokulingisa.
UMabitsela uthe sekuzothi ukushintsha obekwenzeka kulo njengoba seluzokhuluma ngezinto ezenzeka manje nomgosi.
Olunye uhlelo oluzoshintsha ngolomculo olukhonjiswa ngoLwesihlanu ebusuku ngo-9, iLive olusanda kushiywa ngumethuli walo obeseneminyaka elubambile, uBonang Matheba.
Lolu hlelo seluzoshintsha igama, ngokusho kukaMabitsela, kanti seluzobizwa ngokuthi yiLive Amplified.
“Angazi kahle ukuthi uBonang uzovalelisa nini ohlelweni kodwa into ezokwenzeka wukuthi sizothungatha umethuli omusha wesilisa ozobambisana noLuthando Shosha,” kusho uMabitsela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bakhala ngephunga lomchamoComment on this story
SIMPHIWE NDWANDWE
ABAHOLI bakasoseshini wamatekisi KwaNongoma bathi selingaphezulu kwamandla abo iphunga lomchamo eligqabula ikhanda emnyango wamahhovisi alo soseshini phakathi naleli dolobha.
UMnuz Fanyana Mlaba, ongumxhumanisi weNongoma Taxi Owners Association, uthe sekubame emphinjeni ukunkenkethelwa ngamakhanda ngenxa yokuhogela iphunga lomchamo ogeleza ezitebhisini zehhovisi.
Uthe sebehlale kulesi simo kusukela ngo-2003 beqa umchamo njalo uma beze ehhovisi bezosebenza manje sekufike lapho bekhathala khona.
UMlaba uthe okuyinkinga wukuthi le ndawo abakuyo ayikho ngaphansi kukamasipala wakuleli dolobha ngakho kunzima ukuthi kube khona abangakuzama ngoba kufanele bayokhala enkampanini eseceleni okuyiThala Development Finance and Investment Co-operation.
Muva nje uthe sekwehluleka ngisho ushibhoshi namanzi abebekubhunyela kuleli damu lomchamo lutho ukudamuka wathi kuyabacacela manje ukuthi usumningi usuzongena ehhovisi.
Inkinga edala ukuthi kube nalobu bunuku uthe wukuthi ithoyilethi lilodwa eplaza kanti elinye lingaserenki yamabhasi namatekisi ahamba amabanga. amade.
“Sifisa ukuthi abaseThala bazohlola la manyala esiphila kuwo balungise la mathoyilethe avuzayo asengcolise idolobha lethu. Akulungile ukuba kube njena edolobheni kube kukhona abantu okufanele ngabe babhekene nomsebenzi wokukhuculula ukungcola kule ndawo,” kusho uMlaba.
UMnuz Elethu Zulu, oyiphini lemenenja ebhekele izinto ezingaphansi kweThala KwaNongoma, uthe leya ndawo isalungiswa ngakho ucela ukuthi babekezelelwe.
“Siqashe inkampani ukuba ilungise indawo yokushobinga evalekile. Silinde inkontileka noma nini yaseMlazi ezofika izolungisa umonakalo. Sakha leya ndawo ngenhloso yokuthi abantu bakwazi ukusithela bakhululeke kwase kuba khona le nkinga-ke,” kusho uZulu.
Uthe abantu bayaqhubeka nokusebenzisa le ndawo yize isaphukile okudala ukuthi kube nale nkinga ekhona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umphakathi ushaye obulale umuntu
2012-12-12 14:02
Johannesburg - Owesilisa odabuka kwelinye izwe nosolwa ngokubulala owasezweni lakubo ubanjiwe washaywa yizakhamuzi zaseDiepsloot ngoLwesithathu ekuseni, kusho amaphoyisa aseGauteng.
Izakhamuzi zaseDiepsloot e-Extension Four, zibe sezibikela amaphoyisa, kusho uWarrant Officer Daniel Mavimbela.
Lo wesilisa ulimale ekhanda nasemzimbeni, uyiswe esibhedlela esisendaweni, kanti ugcinwe khona ngaphansi kwesandla samaphoyisa.
Uzovela eNkantolo yeMantshi ePitoli maduzane.
Ngesikhathi sokuhlasela, usole omunye umlisa ngokweba ummese wakhe u-okapi, waphinde wasabisa omunye ngommese ngesikhathi ezama ukungenelela, kusho uMavimbela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwakuliwa nabavukuzi - Mpofu
2013-02-06 16:39
Johannesburg - Isiteleka sasemayini iLonmin, eMarikana kungashiwo kuthiwe siyisenzo sobugebengu bodlame olubhekiswe kubavukuzi ababesesitekeni, kusho ubufakazi bommeli obethulwe ngaphambi kweKhomishana kaFarlam.
Ummeli walaba abalimala uDali Mpofu, uthe kuzoqophiswanwa kuze kube sekugcineni ngalolu daba lwenhleklele eyenzeka eNorth
West, ngenyanga ka-Agasti ngonyaka owedlule.
"Sizoqophisana, ama-email akhomba ukuthi kwakukhona ingcindezi ekhona ebekwe phezu kwamaphoyisa kanjalo nohulumeni," esho ekhuluma ngaphambi kwale khomishana ehleli eRustenburg, eNorth West.
"Indawo ekwabe kuqhubeka kuyo isiteleka, kwabe kuyindawo ekahle ekwakungahlukunyezelwa kuyo abavukuzi."
UMpofu uvuse indala yama-email abe ephakathi komqondisi waseLomnin uCyril Ramaphosa kanye nomunye umphathi ophezulu.
Inhloso yekhomishana ukuthola kabanzi ngalokhu okwenzeka ngesikhathi kudutshulwa kubulawa abavukuzi abangu-34 abadutshulwa ngamaphoyisa besegqumeni eliseduze nemayini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
'USteenkamp ushonele endlini yangasese'
2013-02-15 10:01
Johannesburg - Isehlakalo sokudubula esenzeke ngosuku lwezithandani emzini womsubathi u-Oscar Pistorius, yilona daba oluhamba phambili emaphephandabeni ngoLwesihlanu, ludlula ngisho lolo lokuvulwa kwePhalamende.
Kuphezulu kakhulu ukuqagela ngalokho okwenzekile esehlakalweni sokudutshulwa kukanobuhle uReeva Steenkamp, ekukholakala ukuthi udutshulwe yisoka lakhe uPistorius.
Iphephandaba iBeeld
libhale ngalolu daba ekhasini lonke lokuqala, ngaphansi kwesihloko esithi: "Dood agter deur (ushonele ngemuva kwesicabha sasethoyilethe)".
Umbiko uthi uSteenkamp udutshulwe amahlandla amane, umdubuli engasemnyango wasethoyilethe.
Iphephandaba lithi amaphoyisa abizelwe endaweni yesehlakalo, emahoreni amabili ngaphambi kokuthi kube nokudubula, ngesikhathi omakhelwane bekhala ngomsindo bezwa umufi ehilizisana nesoka lakhe.
Amaphoyisa aphinde abizwa ngezithuba zawo-03:00, ngesikhathi kuzwakala ukuqhuma kwesibhamu, kusho umthomno ongadalulwanaga, ohlala endaweni yabandla izambane likapondo eSilver Woods.
Umthombo lona uthi isidumbu sitholakale ethoyilethe, uSteenkamp udutshulwe ekhanda, isesifubeni, isinyeni nasesandleni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Akucaci ngamakhasimende e-1Time
2012-11-05 10:31
Johannesburg - Amakhasimende akhokhe ukheshi ngesikhathi ethenga amathikithi e-1Time kungenzeka angabuyiselwa izimali zawo, ngokusho kombiko ngoMsombuluko.
I-The Star icaphune isikhulumi se-1Time uRefilwe Masemola ethi baxinekile ngodaba lokukhokhela amakhasimende akhokha ukheshi.
"Uma ukhokhe nge-credit card, ungafonela ibhange lakho banohlelo lwe-chargeback. Angazi kodwa ukuthi luzothatha isikhathi esingakanani," kusho uMasemola.
"Ngeke ngiphawule ngalabo abakhokhe ukheshi, kuzomele ngiithole kahle kwabebhizinisi ngoMsombuluko,"
UMasemola ubhale kuFacebook eluleka amakhasimende ngokuthi angabuyiselwa kanjani imali emabhange, kubike i-The Star, ayikho imininingwane ekhishiwe ngabakhokhe ukheshi.
Amabhange akwa-ABSA, Nedbank, First National Bank kanye no-Standard Bank amemezele ukuthi azowabuyisela amakhasimende awo imali akhokhe esebenzisa amakhadi awo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Igama leLonmin ezinkampanini ezibhedayo
2013-01-04 13:08
Johannesburg - Sekuphakanyiswe igama lenkampani iLonmin, liphakamiselwa indondo yokuba yinkampani engenzi kahle ukuzedlula zonke emhlabeni, onyakeni ka-2012, kusho inhlangano iGroundWork, ngoLwesihlanu.
"Lokhu kuvele ngesikhathi kubhekisiswa ukunakekelwa kwamalungelo abantu nesimo sezokuphepha enkampanini,” kusho umqondisi kwaGroundwork uBobby Peek.
Igama leLonmin lahanjiswa ngabakwaGroundWork nabakwaBench Marks Foundation, beliphakamisela izindondo ezaziwa ngePublic Eye Awards.
Izindondo lezi zikhishwa ngabakwaWorld Economic Forum, kulo nyaka umcimbi uzobanjelwa eDavos, eSwitzerland, kusukela mhlaka-23 Januwari kuya kumhlaka-27.
Ezinye izinkampani ezisohlwini zihlanganisa iG4S, Repower, Alstom, Shell, Coal India neGoldman Sachs.
Mhlaka-16 Agasti, abantu abangu-34 bashona emayini iLonmin, ngesikhathi amaphoyisa edubula abavukuzi ababetelekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ezinye izindaba...
Ezemidlalo...
Umgadli weBafana Bafana, uTokelo Rantie, akakalifakeli ngisho igoli lokubika iqembu alidlalelayo kulo nyaka, kanti useveze ukuthi umama wakhe uhlala ngokumgqugquzela.
Ibhantshi ligcwale umoya kulowo owayengumqeqeshi we-Orlando Pirates uRuud Krol obesezinze Libya lapho ebeqeqesha khona iqembu i-Ahli Tripoli.
Umdlali wasemuva weKaizer Chiefs uMorgan Gould uthe iqembu lakhe selikudlulisile ukuguqiswa yiSuperSport United koweligi njengoba selikulungele ukubuyisa izinduku.


text:
Uzobulawa owabulala umakhelwane
2013-01-29 14:04
Huntsville - Owesifazane waseTexas olahlwe yicala lokubamba inkunzi nokubulala ngesihluku umakhelwane wakhe oneminyaka engu-71 ubudala, uzokuba ngumuntu wokuqala wesifazane ukuthi alengiswe, kusukela ngo-2010.
Inkantolo yaseDallas, yalahla uKimberly
McCarthy ngecala lokubulala usolwazi oneminyaka engu-71 ubudala, alenza ngo-1997, ubufakazi baphinde bathi wabulala abanye abantu ababili.
Ukubulawa kukaMcCarty kuhlelelwe uLwesibili ebusuku, lona ulandela uTeresa Lewis, owaba ngowesifazane weshumi nambili ukuthi abulawe, kusukela kwaphasiswa isigwebo sentambo ngo-1976.
Kusukela kwaphasiswa lesi sigwebo, asengu-1 309 amadoda asebulewe.
Izibalo zabezomthetho zithi phakathi kuka-1980 no-2008, baku-10% kuphela abesifazane asebegwetshwe intambo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uxoshiwe umsakazi ‘oshaye’ umphathiComment on this story
NOKUBONGWA PHENYANE
UGCINE ekhonjwe indlela umsakazi wesiteshi somphakathi iVibe FM, esizinze KwaMashu ngemuva kokuthi yena nabanye kuthiwa badedele iqupha kumphathi siteshi.
NgoLwesithathu ntambama kuthiwa amanye amalungu esigungu esiphezulu athathe isinqumo sokuthi amxoshe lo msakazi emsebenzini ngemuva kwalesi sigameko.
UBheki Mthethwa obeshayela uhlelo uSikh’ embizeni, kuthiwa ugcine etshelilwe ukuthi akabone eze ngayo ngemuva kwalesi sigameko.
UMnuz Lucky Dlamini ukuqinisekisile ukuthi ubukhona lo mhlangano bathatha isinqumo sokuthi bamxoshe uMthethwa.
“Izizathu ezenze samxosha wukuthi uyathinteka ekubekweni kwami isandla futhi okunye wukuthi uzinqumele ukuvala ama-akhawunti ebhange okubekwa kulona imali yesiteshi ngaphandle kokusazisa thina,” kusho uDlamini.
NgoLwesihlanu uMthethwa namanye amalungu bagasele ezindlini zalo msakazo la bekuhleli khona ikomiti bezofuna incazelo yokuthi uDlamini uyithathe kuphi imali yokuthenga imoto entsha.
Laba kuthiwa bafike bafuna uDlamini njengoba bebemsola ngokuthi akabaholeli kodwa ushintsha izimoto.
Ngemuva kokunqakisana ngamazwi kuthiwa kusuke isidumo bagcina ngokuthi bashayane, bathukane, uDlamini waze watshelwa ukuthi uma eqhubeka nokungabaniki imali uzofa.
Ethintwa uMthethwa naye ukuqinisekisile ukuthi uxoshiwe.
“Ngalokhu abakwenzile bazama ukungivala umlomo. Ngiphatheke kabi impela ngokuxoshwa kodwa mina angikaze ngimshaye uLucky futhi ngangingekho eshaywa,” kusho uMthethwa.
Uthe kukhona imihlangano ekade ibanjwa engazi yena befuna ukuthi axoshwe futhi uyasola nokuthi lo R40 000 owawuyokhishwa nguDlamini bona bengazi yiwona lo athenge ngawo imoto.
Uthi uDlamini wathatha le mali ethi uyokhokha kwaSentech, nala beqashe khona eK-Cap kodwa akangabuya nobufakazi bokuthi wazikhokhela lezi zinto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uzovela osolwa kwelokudlwengula nokubulala
2013-02-08 10:04
Cape Town - Umsolwa wesibili ekuthiwa uyathinteka ekudlwengulweni nokubulawa kwentombazane yaseBredasdorp, u-Anene Booysen, kulindeleke avele ngaphambi kwenkantolo ngoLwesihlanu.
Umbiko wephephandaba iCape Argus uthi umsolwa oneminyaka engu-21 ubudala, uzovela ngaphambi kweNkantolo yeMantshi yaseBredasdorp, omunye umsolwa oneminyaka engu-22 ubudala yena wavela ngoLwesibili.
UBooysen walinyazwa kambi, bamshiya umndondo wase entshingwa emgwaqeni, wacoshwa ngunogada owabe esebiza amaphoyisa.
Ilungu lomndeni belilokhu lichiphiza ngesikhathi lichazela iphephandaba indlela akade elimele ngayo.
"Ubenqunywe uqhoqhoqho, ephulwe yonke iminwe nemilenze, isisu basidabule phakathi base befaka ibhodlela elifile. Amathumbu nezinye izinto ezitholakala esiswini bezisakazwe endaweni yesehlakalo," kuchaza isihlobo uWilma Brooks.
Umama kaBooysen uCorlia Olivier, uthi indodakazi yakhe ibilokhu ikhala esibhedlela ithi: "mama, mama ngicela ungisize", uthi ibingazi ukuthi vele usefikile.
UBooysen udlule emhlabeni ngoMgqibelo ntambama.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone 2 engozini eSoweto
2013-02-25 07:46
Johannesburg - Kushone amadoda amabili kwathi amanye amabili alimala ngesikhathi imoto ebebehamba ngayo ishayisa uphawu lomgwaqo emgwaqeni omkhulu eSoweto, kusho amaphoyisa kaMasipala waseGoli ngoMsombuluko.
UChief Superintendent Wayne Minnaar uthe umshayeli weFord Focus emnyama uhlulekile ukuyilawula yashayisa ngabo-03:30 ngoMsombuluko.
"Kushone umshayeli nomgibeli obehlezi ngaphambili kwathi abanye abalimalile baphuthunyiswa eChris Hani Baragwanath," kusho uMinnaar.
Amaphoyisa abe esethola ukuthi le moto ibiyebiwe eRoodepoort ngenyanga eyedlule.
Kuqhutshwa uphenyo.
- Landela
IzindabaNews24 kuTwitter
- SAPA


text:
UKhenyeza ubuyela ku-Ajax
2013-01-16 07:28
Johannesburg - UMabhuti Khenyeza kulindeleke ukuthi ayishiye iSuperSport United abuyele ku-Ajax Cape Town, kuthi uBradley Grobler aphambane naye, ngokusho kombiko.
Imithombo yeKickOff.com ithi ibone uKhenyeza eseThekwini kamuva nje, kodwa umqeqeshi waMatsatsantsa uGavin Hunt ukhulume ohlelweni luka-Urdo Carelse kuTalk Radio 702: "Kusekuningi okumele sikulungise mayelana nalokhu.
"Sonke siyazi ukuthi uMabhuti kumele engabe usefake amagoli amaningi manje. Ubengajabule ukuba nathi ngesizathu esaziwa nguye kanti noBradley ubengenzi kahle eKapa."
Kuthiwa uMabhuti ubengaziphethe kahle kuSuperSport yingakho ebengabonakali njalo enkundleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzovela umfana osolwa ngokubulala
2012-11-16 12:01
Johannesburg - Lizovela ngaphambi kweNkantolo yeMantshi yaseWitbank ibhungu elineminyaka engu-17 ubudala elibhekene necala lokubulala intombazane eneminyaka engu-14 ubudala, kusho amaphoyisa aseMpumalanga.
Umsolwa wavela enkantolo mhlaka-14 Novemba, wase egcinwa endaweni ephephile, kusho uLieutenant Colonel Leonard Hlathi.
Lona waboshwa ngoLwesihlanu, ungumakhelwane wentombazane ayibulala, kuthiwa wathumba wase ebulala uPretty Ntokozo Mtsweni.
UMtsweni wagcina ukubonakala ephila mhlaka-21 Okthoba, eseTasbet Park,
Witbank, uHlathi uthe isidumbu sakhe satholakala ku-N12.
Ngaphambi kokuthi abulawe, umndeni wamukela izingcingo zithi akukhishwe imali kuze ezodedelwa, iphephandaba iDaily Sun labika ukuthi kwathunyelwa umlayezo ngomakhalekhukhwini wakhe kuthiwa umndeni awukhiphe u-R400 000, kuze ezodedelwa.
Umama kaNtokozo uthi umsolwa wafika ngemuva kwesonto, ezobheka ukuthi umufi usetholakele yini.
"Ngathinteka emoyeni ngicabanga ukuthi umphakathi kanye namaphoyisa bonke bayazama ukuthi kutholakale umntwana wami," kusho umama etshela iphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bathukile ngesigwebo sikaSensai
2012-12-06 12:03
Johannesburg - Ngemuva kwesikhathi esingunyaka ezikhalela enkantolo, ethi umkakhe nguye ombheca ngamacala okunukubeza ngokocansi, uSensai waseFourways, ugcine egwetshwa unyaka owodwa, eboshelwe endlini (house arrest), ngamacala okunukubeza ngokocansi abafundi bakhe abangu-11.
Isigwebo lesi sibashiye bekhexile abemindeni yezingane ezanukubezwa, kanjalo nabezinhlangano zamalungelo.
IMantshi uSyta Prinsloo uphinde wagweba uPeter Foyn, wathi kumele asebenzele umphakathi ngaphandle kweholo, asebenze amahora angu-20, esikhathini esiyiminyaka emithathu.
Kuthiwa isigwebo sikaFoyn sesekwe ukuvuma kwakhe icala, akwenze ngenyanga eyedlule.
Lona wathintathinta izingane ezineminyaka yobudala elinganiselwa kwisishiyagalombili.
“Into elungile oyenzile ukuthi ukhulume iqiniso. Uvikele izingane ekutheni zilokhu ziphekwa ngemibuzo. Lokho kuzozisiza," kusho uPrinsloo.
“Ngabe kufanele ukuthi sibonge ukuthi uvume icala?” kubuza omunye wabazali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
ZEC: Kudingakala Imali Enengi Ukuqhuba Ukhetho
I-ZEC ithi i $50 million eyabelwa ukhetho kuhlelo lwebudget edluleyo ayisoze yenele ngoba kufunakala i$220 million.
ZEC
Sithandekile Mhlanga
26.11.2012 19:20
WASHINGTON DC—
Inhlanganiso ebona ngokuqhutshwa kokhetho elizweni eye Zimbabwe Electoral Commission ithi isiqhube inhlelo ezinengi eziphathelane lokhetho elizweni isebenzisa imali uhulumende ayiphiwa zinhlanganiso ezizimeleyo.
Inhlanganiso lezi zigoqela eyomanyano wamazwe womhlaba eyeUnited Nations Development Programme (UNDP) kanye le Electoral Institute for Sustainable Development in Africa.
Imali le ibikwa yasetshenziswa ukufundisa abantu ngokhetho, njalo kwathengwa impahla zokusebenzisa kuloluhlelo ezigoqela imota, amacomputer, omabonakude, amabhuku afundisa ngokuvota, lokunye okunengi-nengi.
Lanxa kunjalo, i-ZEC ithi izigidi ezingamatshumi amahlanu zamadollar-$50 million eyabelwa ukhetho kuhlelo lwebudget edluleyo ayisoze yenele ukuqhuba ukhetho ngoba kufunakala izigidi ezingamakhulu amabili lamatshumi amabili zamadollar-$220 million.
Kukhangelelwe ukuthi kuqhutshwe ukhetho lwereferendum ngoZibandlela, kuthi ngoMbimbitho kwenziwe ololokudinga umongameli, amalunga edale lephalamende leSenate, kanye lamakhansila.
UMnu. Godwin Phiri, ilunga lomanyano wenhlanganiso ezizimeleyo oweNational Association of Non-Governmental Organizations, obekhuluma ezimele, utshele uSithandekile Mhlanga weStudio 7 ukuthi zinengi inhlelo eseziqhutshwe zinhlanganiso ezizimeleyo ukulungisela ukhetho.
Ingxoxo LoMnu. Godwin Phiri


text:
Lukhuza ibuya uhlelo lwama-90sComment on this story
DELI MNCWABE noBONISWA MOHALE
SIPHELILE isomiso sezinhlelo zezingxoxo kuthelevishini ezididiyelwe kuleli njengoba u-SABC 3 umemezele ukukhuza ibuya kohlelo olwaludlisa ngama-90’s.
Uhlelo iPeople of The South olwethulwa nguDali Tambo lubuya ngo-Agasti nonyaka, lubuya nje sekuphele iminyaka eyevile kweyishumi lwanyamalala.
Lezi zindaba zivele ngoLwesibili ebusuku emcimbini wokwethulwa kwezinhlelo ezintsha kwa-SABC 3 obuse-Hyatt Hotel, eRosebank, eGoli.
Ngokusho kwabakwa-SABC 3, lolu hlelo lusazohanjelwa ngosaziwayo bezinga elicokeme nabantu abasematheni eNingizimu Afrika abanemibono namava emphakathini.
Luzoqala ngo-Agasti 12 ngo-8.30 ebusuku kanti luzobe lukhiqizwa nguDali Tambo aphinde alushayele.
Bekungakacaci okwamanje ukuthi luzodonsa isikhathi esingakanani nokuthi luzoshuthelwa kuphi njengoba abadidiyeli befuna ukumangaza ababukeli.
Lolu hlelo lwaluthandwa kakhulu ngama-90’s ngoba lwaluletha osaziwayo nezithandwa zabaningi.
Akwaziwa ukuthi izivakashi zisazoqhubeka yini nokuhamba nemicamelo emincane (cushion) njengoba kwakuwuphawu lwakhe ngaleyo minyaka.
IPeople of the South yayithakaselwa yizo zonke izinhlanga zakuleli ikakhulukazi izalukazi zabelungu ezazizifela ngoDali, oyindodana lalowo owayenguMengameli we-ANC uMnuz Oliver Tambo noNkk Adelaide Tambo bobabili abangasekho.
Kulo mcimbi kubuye kwamenyezelwa ukuthi umsakazi weMetro FM wohlelo oluvuselela abantu iSacred Space, uThami Ngubeni uzoba nohlelo iLife with Thami.
Ukufika kwalolu hlelo kuzohambisana nomkhankaso wokugubha inyanga yabesifazane njengoba luzoqala ngo-Agasti 4.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANC ithi makudutshwe iwayini
2012-11-14 10:04
Johannesburg - I-ANC e-Eastern Cape ngoLwesibili imemele ukuba kudutshwe amawayini aseNingizimu Afrika njengoba abasebenzi basemapulazini befuna ukuthola amaholo angcono nokusebenza ngaphansi kwezimo ezigculisayo.
Okhuluela i-ANC, uMlibo Qoboshiyane, uthe abantu bazobe bekhombisa ukweseka ukuhlukunyezwa kwabasebenzi uma beqhubeka nokuthenga iwayini elikhiqizwa kuleli lizwe.
Abasebenzi basemapulazini eDe Doorns bangenele isiteleka ngeledlule befuna u-R150 ngelanga kanye nokusebenza ngaphansi kwezimo ezingcono.
UQoboshiyane uthe abalimi bangakwazi ukukhokhela abasebenzi le mali abayifunayo.
"Imboni yewayini eNingizimu Afrika yenza imali enhle kabi kuleli nakwamanye amazwe; ngakho-ke, imali efunwa ngabasebenzi ingatholakala."
Uthe uNdunankulu waseWestern Cape, uHelen Zille, uyehluleka ukweseka abasebenzi ngoba iqembu lakhe iDA lixhaswa abanikazi bamapulazi ngezimali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe owesifazane eKapa
2013-02-19 12:02
Cape Town - Owesifazane waseKapa ugwazwe wabulawa esekhaya lakhe e-Atlantis, okuyisenzo okusolwa ukuthi senziwe owayeyisoka lakhe, kusho umbiko ngoLwesibili.
ICape Argus ibike ukuthi umlisa ungene ekhaya likaMelandri Bukkies, 20, ngoMsombuluko ekuseni wamshaya wamgwaza ngommese ngaphambi kokuba abaleke. Ushonele khona lapho.
Umama wakhe okunguMina Arendse uthe indodakazi yakhe ibinencwadi evimbela ukuthi umsolwa angasondelani nayo.
"Kungenzeka ukuthi ubonile umsolwa ukuthi uyedwa ekhaya… siyethemba ukuthi amaphoyisa azombamba ngoba sesihlalele ovalweni lokuthi kungenzeka abuye,” kusho umama.
Amaphoyisa athe asamthungatha umsolwa.
Ikhansela lendawo uBarbara Rass lithe lesi yisehlakalo sesibili sokubulawa kowesifazane kule ndawo yabo esikhathini esingangesonto.
"Silahlekelwe amantombazane amabili – womalibi esemakhaya awo."
Isizwe sisanda kukhathazwa ukudlwengulwa ngokuhlanganyela kwaphinde kwabulawa ngesihluku u-Anene Booysen, 17, eBredasdorp, emakhaya aseWestern Cape.
Ngemuva kwesonto, kwaphinde kwathoakala isidumbu sikaGe-Audrey Bianca Green, 19, waseScottsville sifihlwe ngaphansi komhede.
Ngesonto eledlule, isidumbu sika-Anne Diane van Schalkwyk ,18, sitholakale ehlathini ngase-Atlantis.
- Landela
IzindabaNews24 kuTwitter
- SAPA


text:
Kuhlehlisiwe ukugwetshwa kuka-Okah
2013-02-01 12:01
Johannesburg - Kuhlehlisiwe ukwethulwa kwesigwebo salowo owalahlwa amacala obushokobezi, nodabuka eNigeria, uHenry
Okah, eNkantolo eNkulu yaseGoli ngoLwesihlanu.
Lokhu kuhlehliselwe uFebhuwari 28.
Ummeli ka-Okah uLucky Maunatlala ucele ukuthi lolu hlelo luhlehliswe ukunikeza isikhathi sokuza kuleli ofakazi abaqhamuka eNigeria naseMelika.
U-Okah watholakala enamacala angu-13 obushokobezi, okubalwa nokwakha itulo lokuqhuba lezi zigameko kanjalo nokuthola nokusabalalisa iziqhumane.
La macala ahlobene nezimoto ezimbili ezazihlohlwe amabhomu ezaqhuma e-Abuja, eNigeria,
nalapho kwashona khona abantu abangu-12 kwalimala abangu-36 ngo-Okthoba 2010.
Esinye isigameko esangoMashi 2010 edolobheni iWarri khona eNigeria.
Ngaphambi kokuthi amlahle, u-Okah, wawaphika wonke la macala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindeleke izodumisa kuleli iMary Mary
2013-02-14 14:02
London - Abaculi bowokholo asebeqoqe imiklomelo emingini, abangabaseMelika beqembu iMary Mary kulindeleke ukuba batheleke eNingizimu Afrika ukuzonandisa ngoMashi 31 eRhema Bible Church eRandburg, kubika iSoweto.
Laba banqobe indodo ye-Best Gospel Song kuma-Grammy.
IMary Mary yakhiwe yizelamani ezimbili u-Erica noTina Campbell, ezakhipha icwecwe lazo lokuqala ngo-2000 elithi-Thankful eladayia kahle kakhulu labanqobisa indodo yokuqala kuma-Grammy, ngaphansi kwe-Best Contemporary Soul Gospel Album ngo-2001.
Kulindeleke ukuba banandise ubusuku obubodwa kuphela njengokwezinhlelo.
Ngokusho kukaSonia Motaung ongumkhangisi weBase Africa Media, lesonto limumatha abantu abangu-7 000 kodwa kuzodayisa kuphela amathikithi angu-5 000.
"Abathathu baseNingizimu Afrika abacula wona owokholo, bazovula inkudla, kodwa okwamanje ngeke badalulwe ukuthi bangobani ngoba abakazisayini izinkontileka,” kusho uMotaung.
Ngesikhathi lezi zelamani ziselapha, zizophinde ziqophe uhlelo lwazo olwaqala ukudlala ku-WEtv ngoMashi 13 ngonyaka odlule.
Amathikithi okubabukela becula eRhema Bible Church azoqala ukudayisa ngoFebhuwari 18.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kwehlile ukuzibulala kwabantu eJapan
2013-01-17 12:02
Tokyo - Amaphoyisa kanye nohulumeni bathi zehlile izehlakalo zokuzibulala kwabantu eJapan, zehla zangaphansi kuka-30 000, okuyisilinganiso esiphansi kakhulu uma kuqhathaniswa naseminyakeni engu-15 eyedlule.
Izibalo zidedelwe ngoLwesine, zikhishwa ngabakwaNational Police
Agency, abathe bangu-19 216 abesilisa abazibulala babe ngu-8 550 abesifazane.
Izikhulu zithi izibalo bezilokhu zehla eminyakeni eyedlule, ikakhulukazi ekuzibulaleni kwabantu asebekhulile besilisa.
UMakoto Okada oyisikhulu esiphezulu kuhulumeni, uthi ingcindezi kwezomnotho ngezinye zezinto eziholela ekutheni abantu bagcine bezibulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
OwaseBrazil ubanjwe nezidakamizwa e-OR Tambo
2012-10-23 14:29
Johannesburg - Ikhalelwe ngamasongo kaSigonyela indoda ebanjwe nesidakamizwa esingu-3kg sohlobo lwe-cocaine, esikhumulweni sezindiza i-OR Tambo International Airport, kusho abakwaSA Revenue Service.
Umsolwa ngowaseSao Paulo, eBrazil, lona udluliselwe emaphoyiseni ngoMsombuluko ngemuva kokubanjwa nesidakamizwa esingadla inani elingu-R1.5 million, ngentengo yasemgwaqeni.
Okhulumela abakwaSars uMarika Muller uthi isidakamizwa lesi sihogelwe yinja abasebenza nayo ekuthiwa nguMonty.
Umsolwa uzovela ngaphambi kwenkantolo maduze.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kushe isitimela eBrackenfell
2012-10-05 10:02
Cape Town - Kucekeleke phansi ikhoshi eyodwa yesitimela ngesikhathi kuqubuka umlilo esitimeleni kujantshi eBrackenfell, kusho isikhungo sezinhlekelele eKapa ngoLwesihlanu.
Lo mlilo, odale ukuhamba kukagesi ezintanjeni ezihamba phezu kwesitimela, uqale ngabo-03:00 kuWilliam Dabs Street, kusho okhulumela isikhungo uWilfred Solomons-Johannes.
Lesi sigameko siphazamise izitimela eziningi ezihamba phakathi kweMuldersvlei neBellville, kanjalo nezisuka eMalmesbury.
IMetrorail ihlinzeke abagibeli ngamabhasi.
Izitimela ezisuka eWellington zihlelelwe ukuba zihambe ngomzila waseStellenbosch.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiphepho sibulale 7
2012-12-27 12:08
Chicago – Isiphepho esinamandla esenzeke ngoKhisimusi eGulf of Mexico esihambisana nesithwathwa, nesishingishane sidlule nemiphefumulo yabantu abayisikhombisa samisa ukuhamba kwezindiza ezingaphezulu kuka-2 000.
Isiphepho siphazamise izivakashi njengoba abantu bexwayiswe ngokuthi bahlale ezindlini.
Abesimo sezulu baxwayise ngobungozi bokuhamba ngenxa yesithwatha esivale imigwaqo bathi isisindo samaqhwa singawisa izintambo zikagesi nezihlahla.
Kumanje balinganisela ngaphezulu kuka-200 000 abangenawo ugesi.
Abesimo sezulu bathe kulindeleke kube no-46cm wesithwathwa kusukela ezindaweni zaseNew York kuya eMaine baphinde baxwayisa ngezimvula ezihambisana nokubanda, isishingishane, kanye nokuduma okunamandla kwehle njalo kuya eCarolinas.
- Landela
IzindabaNews24 kuTwitter
- Sapa - AFP


text:
BULAWAYO—
Amalungiselelo wokulima lonyaka abikwa emi manzonzo ilizwe lonke njengoba uhulumende engakathumelanga inhlanyelo lemvundiso kubalimi abanganelisi ukuzithengela kanti njalo uzulu ubhekane lodubo olukhulu lokusilela kwezinto zokulimisa ngoba inkomo labobabhemi sekuqedwe yindlala.
Njengoba seliqalile ukuna izulu liphawula ukuqala kwesikhathi sokulima, abalimi sebephakathi kokulungiselela ukulima bethemba ukuthi umnyaka ozayo ungatshiyana leyendlala edluleyo ube ngowenala. Lanxa abanengi bengakaqalisi ukuhlanyela izilimo, bakhona abanelisa ukuzitholela inhlanyelo, imvundiso kanye lezinto zokulimisa abakholwa ukuthi ehambela muva ibanjwa yizinja asebephakathi kwawo umsebenzi wokulima.
Amalungiselelo okulima abonakala ngitsho lakulezondawo elingakathonti khona izulu ngendlela etshengisa ukuthi abalimi bazimisele ukusebenzela isivuno esingcono lonyaka njengoba bengavunanga lutho nyakenye. Abalimi bezigabeni ze zansi kweMandebeleni ngabanye abaphakathi kokulungiselela umsebenzi wokulima. Lanxa besebenza ngokuzinikela, abakwazi ukuthi kuzasetshenzwa njani lonyaka ngenxa yokusweleka kwenhlanyelo, imvundiso kanye lezinye izinto zokulimisa.
Kubika intathelizindaba yeStudio 7 uThabang Mathebula osethulela lolu daba.
Udaba lukaThabang Mathebula lwamalungiselelo okulima


text:
Kushone 3 ezikhukhuleni e-Australia
2013-01-28 10:02
Brisbane - Izindiza ezinophephela emhlane zihlenge inqwaba yabantu abebesele dengwane e-Australia ngesikhathi kuhlasela izikhukhula ezishiye kukhalwa, kwashona abantu abathathu kwacekeleka phansi izinkulungwane zezindlu.
Isidumbu sowesilisa sitholakale sintanta emanzini eQueensland, enhlokodolobha iBrisbane kwathi esinye satholakala eGympie, lokhu kulandela ukutholakala kwesidumbu sekhehla elishonele eBundaberg.
Kube sekungeniswa esibhedlela owesifazane ozithwele nendodana yakhe, 3, kulandela ukuwelwa yisihlahla ngoMsombuluko ekuseni eBrisbane.
Kuthiwa balimale emakhanda, kanti kumbulwa kwembeswa enganeni.
UNdunankulu waseQueensland uCampbell Newman uthe sibi kakhulu isimo eBundaberg, nalapho kuhlala khona abantu ababalelwa ku-50 000.
- Landela
IzindabaNews24 kuTwitter
- Sapa - AFP


text:
Sebelala obenyoni ababulawelwe umngani
2012-09-03 10:04
Durban - Abangani bowesifazane obethandana nabobulili obufanayo obulewe waphinde wadlwengulwa eNanda, enyakatho neTheku, bathuka izanya kulandela lesi sigameko, kubika iThe Mercury ngoMsombuluko.
UMandisa Mbambo, 25, watholakala eshonile isidumbu sakhe sinqunu ngempelasonto eyedlule, eshayiwe wagwazwa.
Kukholakala ukuthi wadlwengulwa.
Abangani bakaMbambo abebekhuluma emngcwabeni wakhe ngeSonto bazwakalise ukuthi basabela ukuthi kungase kwenzeke okufanayo kubo.
"Sesisaba ngisho ukuhamba emgwaqeni ngenxa yento eyenzeke kuMandisa. Kumele sihambe kule ndawo ngoba kuyacaca ukuthi asisaphephile," kusho uNozi Ndlovu, nocashunwe yileli phephandaba.
Kuboshwe abantu abane mayelana nalesi sigameko kanti kulindeleke ukuba bavele eNkantolo yeMantshi yaseNtuzuma ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inkantolo igxeke uMorsi
2012-11-28 16:19
Cairo - INkantolo yoMthethosisekelo eGibhithe isigxeke uMengameli wezwe uMohammed Morsi, ngokuba kwakhe yingxenye yombhikisho obubanjwe ngaphandle kwenkantolo, yathi ubhebhezela ukungaboni ngaso linye phakathi kwezomthetho nabenkolo yamaSulumane.
UMorsi uthukuthelise abomthetho ngesikhathi ebanqinda amandla okuthatha izinqumo emacaleni ahlobene nemithetho yebenkolo yamaSulumane.
Lokhu kwenza kukaMorsi kuqubule udlame, oluqhamuka kubahlali namaqembu aphikisayo.
NgoLwesithathu ekuseni amaphoyisa avulele isisi esikhalisa unyembezi ebhekise kubabhikishi nabo
ebebengazibekile phansi behlasela ngamatshe eTahrir Square, njengoba
izindimbane zabantu beziqhinqile zilindele ukuthi uMorsi ahoxise amandla
azinike wona.
"Ukuba yingxenye yombhikisho okwenziwe ngumengameli kube yisenzo esibuhlungu kakhulu, nesithukuthelise abanye bomthetho. Lokhu kubhebhezela ukubukelwa phansi komthetho," kusho umkhulumeli wenkantolo uMaher Samy.
UMorsi wasayinda phansi enquma ethi izinkantolo engeke zisawathetha
amacala ahlanganisa nemithetho yabenkolo yamaSulumane, waphinde wanquma
ukushicilela uMthethisisekelo omusha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).
- Reuters


text:
Kushone umuntu umshayeli eshaya 'isidudla'
2012-12-10 07:37
Johannesburg - Zimkhalele owesilisa oshayise wabulala umuntu obehamba ngezinyawo ngesikhathi eshaya 'isidudla' ngemoto yakhe e-Ikageng, kusho amaphoyisa aseNorth West.
“Le ndoda, ebishayela iVW Golf, kusolakala ukuthi ibishaya isidudla ngemoto kuMogolodi Street yase ishayisa umuntu obehamba phansi. Uzamile ukubaleka kodwa izakhamuzi zambamba," kusho okhulumela amaphoyisa uSergeant Philani Nkwalase.
Lo mshayeli kusolakala ukuthi ubecwile ezinkambeni zikaFaro.
Uphinde washayisa abanye abantu abane ngesikhathi ezama ukubaleka.
Umsolwa kulindeleke avele eNkantolo yeMantshi yasePotchefstroom ngecala lokubulala ngokungenhloso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ummeli kaZuma usikhihle enkantoloComment on this story
INTATHELI YESOLEZWE
UFIKELWE wusizi wakhihla isililo ummeli we-ANC ngesikhathi ephonswa imibuzo nguJaji Neel Classen ngodaba lomdwebo ohlambalaza uMengameli Jacob Zuma eNkantolo eNkulu yaseGoli izolo.
U-Advocate Gcinumuzi Malindi, ohola ithimba labameli be-ANC kuleli cala, ubebhekene nombuzo wokuthi kungani befuna lo mdwebo ususwe ku-internet yephephandaba i-City Press nanokuthi akalethe ubufakazi obubambekayo bokuthi lo mdwebo uwuphawu lokucwasa .
Ngenxa yalesi sigameko inkantolo ibe isiguqa isikhashana ngo-12 emini nokuthe ngemuva kancane kwehora lesibili yabuyela nalapho uClassen ekhiphe isinqumo sokuthi leli cala kumele lihlehliswe isikhathi angasidalulanga. Uma libuya liyobe selihlala izinsuku ezintathu ukuze lilalelwe.
Ngesikhathi ekhuluma nabezindaba uMalindi uthe ufikelwe wumunyu obengaphezu kwamandla akhe nokube isizathu esiholele ekutheni ahluleke ukubamba izinyembezi.
“Njengoba ngingomunye wabantu abazabalaza ngiyakuqonda ukuthi kunomlando kule nto eyenzekayo. Ngaphandle kwalokho siqeqeshiwe ukuthi uma sisemacaleni singawuzweli umunyu,” kusho uMalindi.
IJaji libe selikhipha umyalelo wokuthi abezindaba bangalokothi bakhiphe imifanekiso eqoshiwe kaMalindi ekhihla isililo enkantolo, ikakhulukazi abethelevishini.
Okuvelayo ngoMalindi wukuthi akasilona ivukana kwezomthetho njengoba enomlando omude nangokweziqu zalo mkhakha.
Umukelwe ngo-1995 emkhandlwini wabameli asebegogodile futhi uphinde wabamba okwesikhashana isikhundla sokuba nguMengameli wamaJaji kuyo le nkantolo abephonswa kuyo imibuzo nguClassen.
Ngaphandle kwalokho waba ngesinye seziboshwa zomzabalazo ezazidingiswe esiqhingini iRobben Island kanti yena udedelwe ngemuva kweminyaka eyishumi aboshwa.
Ngemuva kwalesi sililo uMalindi utshele abezindaba ukuthi uzizwa esesimeni esihle ukuthi angaqhubeka naleli cala.
Leli cala lifika enkantolo ngemuva kokuthi ngeSonto iphephandaba iCity Press ishicilele isithombe somdwebo kaBrett Murray oveza isitho sangasese sikaZuma sihleli obala. Lokhu kususe umsindo ezinhlakeni ezahlukene zomphakathi nalapho abantu bebethi awususwe esikhungweni sobuciko iGoodman Gallery eRosebank, eGoli, kodwa abaphathi nabameli balesi sikhungo bashaya phansi ngonyawo bathi asiyi ndawo.
Kube yilapho i-ANC ithukuthele yafaka lolu daba enkantolo ukuze iphoqe lesi sikhungo neCity Press ekutheni basisuse emehlweni omphakathi ngoba sehlisa isithunzi sikaMengameli nelungelo lakhe lokuba nemfihlo ngomzimba wakhe.
Ngesikhathi kuqhubeka leli cala amalungu kaKhongolose namadlelandawonye abekhuza iziqubulo ngaphandle kwenkantolo ecula neculo eselavalwa elithi “Dubul’ ibhunu”.
Phezu kwesililo sommeli abantu bebengaphelile amandla kodwa beqhubeka nokucula izingoma zomzabalazo bedlubhe nemifaniswano ye-ANC.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Babuyiselwe eJapan abashone e-Algreia
2013-01-24 12:03
Tokyo - Ibhanoyi libuyisele izidumbu zabantu baseJapan abashona ngesikhathi kuqhuma umshini wegesi e-Algeria ngoLwesine, kusho iTokyo, njengoba kubikwe ukuthi abanye abasebenzi abashonile abakahlonzwa.
Uhulumeni ngoLwesithathu ntambama umemezele ukuthi sekutholakale ezinye izisulu ezimbili, osekubeke isibalo sabashonile kwabangu-9, okwenza kube yisibalo esiphezulu sobushokobezi kusukela kuleso esaziwa ngokuthi yi-9/11.
"Undunankulu useyalele uhulumeni ukuba enze okusemandleni ukuqinisekisa ngekusasa lalabo abasadukile,” kusho uNobhala weKhabhinethi uYoshihide Suga.
Izikhulu zikahulumeni waseJapan zinikele e-Algeria ukuyoqalisa imizamo yazo ekuseni ngoLwesine, ehlanganisa ukuhambela emakhazeni, usho kanje.
"Kuzothatha isikhathi eside njengoba ezinye izidumbu zilimale kakhulu ngendlela yokuthi azisabonakali kahle. Sizowenza ngokucophelela umsebenzi wethu wokuhlonza abanye.”
Abezindaba bathe phakathi kwabangakatholakali kukhona nalowo owabe eyiphini likamengameli uTadanori Aratani, 66, ophinde abe ngumeluleki ophezulu enkampanini yobunjiniyela iJGC, ebiyakha e-Amenas.
Okhulumela inkampani walile ukuphawula ngemibiko.
- Landela
IzindabaNews24 kuTwitter
- Sapa - AFP


text:
Syaqhubeka isiteleka emapulazini - Pieterse
2013-01-17 12:02
Cape Town - Asimisiwe isiteleka sabasebenzi basemapulazini eWestern Cape, kusho abeBlack Association of the Wine and Spirit Industry
(Bawsi), ngoLwesine.
"Isiteleka sizoqhubeka kuze kube kutholakala isisombululo, esiyisivumelwano ngamaholo abasebenzi kuphinde kwenziwe ngcono izimo zokuphepha kwabo," kusho uNosey Pieterse, ongumengameli weBawsi.
"Abasebenzi ababuyela emsebenzini bazibeka engcupheni. Bazoxhashazwa ngabaqashi, baxoshwe kalula emsebenzini baphinde basatshiswe benganyuselwa namaholo."
UPieterse omele abasebenzi abayizinkulungwane, uthi isehlakalo sasePiket-Bo-Berg, siyingxenye yokuxhashazwa kwabasebenzi, lana umqashi uphoqe abasebenzi ukuthi babuyele emsebenzini kwathi um bebuyela waxosha abangu-41.
Phambilini umfelandawonye wezinyunyana iCongress of SA Trade Unions imemezele ukuthi isiteleka simisiwe, isikhathi esiyisonto.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Baya enkantolo abafana abasolwa ngokufa komuntu
2012-12-31 08:31
Johannesburg - Bazovela ngaphambi kweNkantolo yeMantshi yaseButterworth,
e-Eastern Cape, abafana abathathu abasolwa ngokufa kwendoda eneminyaka engu-56
ubudala.
Abasolwa baseminyakeni ephakathi kuka-15 no-17 ubudala.
Baboshwe endaweni yase, Mangweni, eZangwa Village, ngemuva kwesikhashana
kugwazwe kwabulawa umufi, kusho okhulumela amaphoyisa uCaptain Jackson Manatha.
"Umuntu obedlula ngendlela uthole indoda yopha kakhulu ngoMgqibelo
ekuseni. Ibe isiphuthunyiswa esibhedlela yaphelela khona" kusho uManatha.
Uphenyo lwamaphoyisa luholele ekuboshweni kwabafana abathathu, laba badedelwe
ngaphansi kwesandla sabazali.
Kulindeleke bavele ngaphambi kwenkantolo
ngoMsombuluko, babhekene necala lokubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
U-Aziz udluliselwe eFrance
2012-10-15 07:28
Nouakchott - Umholi waseMauritania uyiswe phesheya kwezilwandle, eFrance, ukuze ayothola usizo lwezempilo kulandela ukudutshulwa ngamasosha esehlakalweni ekuthiwa kube yiphutha kuso.
Lesi sigameko senzeke ntambama ngoMgqibelo, nalapho uMengameli Mohamed Ould
Abdel Aziz enxuse abantu baseMauritania ukuba behlise amaphaphu, emyalezweni awuthumele esesibhedlela.
Yize iMauritania izinzile kwezombusazwe kusukela u-Abdel Aziz athatha isikhundla ngo-2008, konke kusasezandleni zamaphekulazikhuni e-al-Qaeda nokuthiwa yiwo abusa iSahara Desert.
“Ngifuna ukuqinisekisa wonke umuntu ukuthi ngisesimweni esihle ngemuva kokudutshulwa," kusho u-Abdel Aziz.
- Landela
IzindabaNews24 kuTwitter
- Reuters


text:
Kubhikishe imbokodo kuvela uPistorius
2013-02-19 12:02
Johannesburg - Iqulu labesifazane libambe umbhikisho ngaphandle kweNkantolo yeMantshi yasePitoli, la bekuvela khona umsubathi u-Oscar Pistorius, obhekene necala lokudubula abulale intombi yakhe.
Abesifazane ebebephethe izingqwembe bacule amaculo omzabalazo, bagxoba itoyitoyi emgwaqeni iFrancis Baard, eduze kwenkantolo, iqulu leli belihlanganisa nabesifazane bophiko i-ANC Women's League.
Ezinye izingqwembe bezithi: "UPistorius kumele abolele ejele" amanye athi "Aluphele udlame olubhekiswe kwabesifazane, Akuphele ukubulawa kwabesifazane nezingane".
"Akumele anikwe ibheyili uPistorius," kumemeza omunye wabesifazane obeyingxenye yababhikishi.
Amaphoyisa acele ababhikishi ukuthi babhikishe buqamama nenkantolo, njengoba bebevimbe indawo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bakamo - Umqondisi ephephandabeni elizimele eMali, uthathwe ngenkani ngamadoda akade ehlomile ngoLwesine ebusuku, wayiswa ndawana thize washaywa bamshiya engazazi negama lakhe.
Abezindaba ze-AFP bathe batshelwe ngozakwabo bakaSaouti
Haidara ukuthi usehlaselwe ngamadoda angaziwa, afike aqhumisa isibhamu amthatha ngenkani.
"USaouti usatshiswe phambi kwethu, ubesakhuluma nabanye abasebenzi mayelana nephephandaba. Uhlaselwe ngamadoda abebukeka enolaka olwesabekayo," kusho omunye wabasebenzi ongathandanga ukudalulwa.
"Ngemuva kwamahora ambalwa uHaidara ube esededelwa, eshaywe walinyazwa kambi, ungeniswe esibhedlela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
Sapa - AFP


text:
Kushone abathathu engozini eKZN
2013-01-25 16:27
Durban - Abantu abathathu bashonile ngesikhathi kwehla ingozi yomgwaqo ku-R612, uma uqeda ukudlula eScottburgh, eSouth Coast, kubika izindaba zeNewswatch.
UMnyango wezokuThutha KwaZulu-Natal uthi owesilisa oyedwa kanye nabesifazane ababili balahlekelwe yizimpilo zabo ngesikhathi kuginqika iveni ebithwele abantu abangu-15.
Abangu-12 balimale kambi, kusho okhulumela uMnyango uZinhle Mngomezulu, othi umshayeli uhlulwe ukulawula imoto yakhe ejikeni, yase iginqika.
Kushone umshayeli nabesifazane ababili abakade behleli ngaphambili, abalimele bangeniswe esibhedlela iG.J. Crookes.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Esahlukweni sokuqala, besingenisa ucwaningo lonkana futhi sethula nenjongo yalolu cwaningo ukuze ofundayo asheshe abe nesithombe ngokuzolandela ezahlukweni ezilandelayo. Sizamile ukuveza isisekelo nokubaluleka kwalolu cwaningo njengoba sivezile ukuthi isicwaningwe kakhulu imibhalo yabesilisa ngakho-ke sizoke sibheke eyabesifazane neyabesilisa sicubungula ukuthi yibaphi abethula abalingiswa besifazane kangcono kunabanye. Sibe sesibheka nezindlela zokuhluza imibhalo. Kuso lesi sahluko sethule isakhiwo socwaningo lapho siveze zonke izahluko nokuthi yini umongo wesahluko ngasinye.
Esahlukweni sesibili, bese singena-ke sigxila kuzo izindlela zokucubungula imibhalo ezikhethelwe lolu cwaningo. Kulolu cwaningo sigxile kakhulu kuyiwumanizimu nesemiyothikhi. Sizichazile-ke lezi zindlela zokucubungula imibhalo. Isemiyothikhi inezimpawu eziningi ezithinta abalingiswa emibhalweni esiyivezile sayichaza kafuphi.
Esahlukweni sesithathu, sibe sesiqala wona umshikashika wokucubungula imibhalo engamanoveli ebhalwe ngabesifazane. Kuningi ebe kade singakubheka emanovelini kodwa ngoba injongo yalolu cwaningo lwethu ukubheka ukuthi abesifazane bethulwe kanjani nezinto ezibathintayo sisebenzise izimpawu ezimbalwa. Sibone kuzosiza ukuqale siyifingqe indaba yonke bese sidingida lezo zinto esizibone zithinta abesifazane enovelini.
Esahlukweni sesine, sicubungule amanoveli abhalwe ngabesilisa ngenhloso yokuthola ukuthi bavezwe kanjani abesifazane ngababhali besilisa. Besifisa ukubona ukuthi ukonakala okuye kuvezwe ngabesilisa emibhalweni ngabesifazane kukuliphi izinga.
Esahlukweni sesihlanu, bese sisonga, sincoma sibuka esikwenzile esahlukweni ngasinye. Kubuye kwabaluleka ukuba sibheke ukuthi empeleni yibaphi ababhali phakathi kwabesifazane nabesilisa abaveza abalingiswa besifazane kangcono sisho nezizathu ezenza sithi uhlobo lwababhali oluthize lubethula kangcono abalingiswa besifazane. Ake sijeqeze kancane khona ukwethulwa kwabalingiswa sesisonga lolu cwaningo lwethu.
Chapter 1 is introducing the research and introduces its aim so that it could be easy for the reader to depict what the whole study will be about. This chapter has also laid the background to the study as it has been said that lot of research has been done with books written by males. The focus will be on both male and female writers trying to find out who portrays female characters better. We therefore looked at the ways of analyzing literature and the structure and the gist of each chapters.
Chapter 2 we engaged in theory or the ways of analyzing literature that is used in this research. The study will mostly embark on womanism and semiotics which have been described.
Chapter 3 focuses on analyzing novels written by female writers Msimang Nelisile, Shange Maphili, Langa Zakithi and Zulu Nelisiwe. The focus is on the women portrayal. The chapter starts with a summary.
Chapter 4 has its focus on analyzing novels written by male writers Molefe Lawrence and Wanda Mjajisi. The aim was also to find out how women are portrayed by male authors. We wanted to find out the extent of the corruption of female characters as portrayed by males in their literature.
Chapter 5 this chapter summarizes and appreciates what has been done in other chapters. There was also a need to compare between the male and female writers, who portrayed females better than the other and give reasons for that judgment.


text:
From Community Memory
Ukuhlolwa kwezintombi
Esikhathini sakudala namanje, KwaZulu izintombi zazihlolwa, zihlolwa ukuthi zisengamatshitshi yini noma cha. Itshitshi yintombazame egcwele engakaze ithintwe noma ilale nomuntu wesilisa. Ukuhlolwa kwezintombi kuyisiko, kodwa akekho umuntu ophoqwayo ukuba ayohlolwa.
Kuyaye kuqokwe omama asebekhulile abathenjwayo emphakathini noma bazinikele bona ukwenza lomsebenzi wokuhlola izintombi. Kukhethwa omama ababili esigodini abaqoqa izingane zamantombazane kusukela eminyakeni eyisishiyagalombili kuya phezulu. Bayaziqoqa baziyise endaweni ephephile okungaba ikhaya lomunye womama noma isezikhungweni zabo zokuhlanganela. Abazali bezingane bavumelekile ukuphelezela izingane zabo.
Izifundo
Kunezifundo ezibakhona eziphathelene nendlela yokuziphatha kwengane yentombazane uma ikhula ezinye zezinto abafundiswa zona ukungena esigabeni sokuya esikhathini (ukuthomba) lapho intombazane isuke iphuma ebunganeni ingena ebutshitshini. Iyaxwayiswa ngezinto ezingenzeka kuyo uma isikulesisigaba. Zifundiswa nendlela ekufanele bakhulume ngayo nomuntu wesilisa uma eshela, phela uma intombazane isingene esigabeni sokukhula nezinsizwa ziyaqala zibeke amaganyana intombi ehlolwayo ifundiseke kahle ukuthi kumele iphendule ithini uma insizwa iyishela. Ziphinde zifundiswe ukuthi uma usuqomile ubuvikela kanjani ubuntombi bakho, ukusoma lapho ulele nomuntu wesilisa uphambanisa imilenze uvale amathanga. Uzigcina uyintombi uze ufike esigabeni sokuthi ushade.
Izimpawu zobuntombi-nto
Intombi iba nokusahlo elimhlophe esithweni sayo sangasese. Omama bazilalisa phansi ngomhlane, intombi ivule amathanga babheke ukuthi lisekhona yini ihlo, uma lingasekho akuseyona intombi-nto. Intombi-nto uma isihloliwe ibekwa ichashazi elimhlophe esiphongweni ukutshengisa ukuthi isagcwele, ziphinde zinikwe nezitifiketi njalo ngonyaka. Ziyahuba izintombi zihlabelele amahubo esintu, zisine zigide kubekuhle kubemnandi, bakikize omama ziphindele emakhaya izintombi.
Ubuhle bokuhlolwa kwezintombi ukuthi kwaziwe ngesikhathi uma intombi seyonakele ukuze kuyobikwa lapho yoniwe khona bese lowo osuke onile ahlawula futhi ageze nomuzi.
English Summary
Virginity testing has been practiced for a long time. Zulu people takes pride in this cultural ceremony. Young girls are tested from the ages of eight and upwards. Old women are selected or can volunteer in their areas as virginity testers. On monthly basis, young girls are taken to a safe place, this can be community centre's or houses of these women. Each girl is tested to see if they are still virgins. A white mark on their foreheads symbolises that they are still virgins.
They are also taught life skills, behaviour and on how to talk to a man who wants to escort them. They are encouraged to keep pride in their virginity. The good thing about virginity testing is that, when it is noticed that a girl is no longer a virgin, it is easy to know who did it so that the family can claim for the damages and the man involve can pay and cleanse the homestead.
By: Bongiwe Ndlovu


text:
Kuyathusa ukuqashwa kukaJiba : DA
2011-01-14 15:10
Johannesburg - Iqembu leDemocratic Alliance ngoLwesihlanu lizwakalise ukungenami ngokuqokwa kukaAdvocate Nomgcobo Jiba njengesekela likamqondisi kuzwelonke ophikweni lwezokushushiswa kwamacala omphakathi.
"U-Advocate Jiba akakulungele ukubamba lesisikhundla ngenxa yomlando wakhe neNPA nalapho azibandakanya kwezepolitiki kanye nakwezangasese," kusho okhulumela iDA kwezobulungiswa uDene Smuts.
Uphiko lweNational Prosecuting Authority ngoLwesine lumemezele ukuqashwa kwamasekela kamqondisi amabili.
UJiba kanye Nomvula Mokhatla baqokwa kusukela ngoDecember 22, 2010 kodwa baze baqala ukusebenza kulelisonto.
UJiba ke wake wabhekana namacala okungathembeki, ukuziphatha ngendlela engafanele emzesbenzini kanye nokushiya iNPA imapeketwane.
- SAPA


text:
Akuvikelwe izintatheli - Sanef
2013-01-18 16:11
Johannesburg - Abezindaba bayazinikela emsebenzini abasuke bewenza futhi bawenze ngokufanelekile, ngalokhu kumele bavikeleke ekuhlukumezekeni nasekugxambukeleni, kusho abeSA National
Editors' Forum (Sanef).
Inhlangano yabahleli igxeke isehlakalo esenzeke eJele iGroenpunt Prison, eBloemfontein, la khona izintatheli zithole ukuhlukunyezwa ziboshwa.
"Izintatheli zithe izikhulu zasejele azigcinanga ngokucisha izithombe ebeziqoshiwe, kodwa ziphinde zazishaya."
Abezindaba bathwebule ojele beshaya kanzima isiboshwa.
Ukucishwa kwezithombe kungenye yezindlela zokuzama ukuqeda ubufakazi, kusho iSanef.
"ISanef ishaqekile ngokuhlukunyezwa kwezintatheli ebezimenywe ukuthi zizocoshela ukuhambela ejele kwezikhulu zePhalamende. Ekugcineni zizungezwe ngojele ebebehlomile baziphoqa ukuthi ziphume ezimotweni, zase zihlukunyezwa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe okusolwa ukuthi ngabe-M23 kuleli
2013-02-05 14:01
Johannesburg - Amaphoyisa akuleli abophe abantu abangu-19 okusolakala ukuthi bangamavukelambuso aseDemocratic Republic of Congo, nokubalwa izikhulu zeM23.
Leli qeqebana liboshwe enyakatho neLimpopo ngemuva kophenyo olwenziwe wuphiko lwezobunhloli, kusho amaphoyisa, ngaphandle kokukhipha ulwazi oluthe xaxa.
Esinye isikhulu sezomthetho sithe laba bangamalungu enhlangano yezihonga iM23 neke yadala umonakalo esifundazweni iKivu, nokuhudulele lesi sifunda edlameni kwabaleka abantu ababalewa engxenyeni yesigidi, beshiya amakhaya abo.
IM23 imelene noMbuso kaMengameli Joseph Kabila.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ufakazi ulahle uMabaso ngecala
2013-02-06 07:58
Pietermaritzburg - Lowo owayesebenzisana nosomabhizinisi osolwa ngokukhwabanisa uJabulani Mabaso, wethule ubufakazi eNkantolo eNkulu yaKwaZulu-Natal, eMgungundlovu.
Ufakazi uGillian Broughton utshele inkantolo ukuthi "kwakufanele enze okuthile ngemuva kokuletha amarisidi angamanga".
UBroughton uthe izinto okwakumele azilobe kula marisidi wayeziyalelwa nguMabaso,
nowanxenxa ukuthi la marisidi ayiswe eMnyangweni wezeMfundo.
Ephekwa ngemibuzo, uthe babesebenzisana noMabaso kulo mkhonyovu wokuqola uMnyango kulandela ukuthola ithenda.
UMabaso, nongaphandle ngebheyili ka-R1 million, uyawaphika la macala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ziyalona uhlelo lukaChilli M lezi zintokaziComment on this story
BONISWA MOHALE
SEKUPHAWULWE kaningi ngohlelo olusha oKhozini FM oludlala njalo ngoLwesihlanu nolushayelwa ngumsakazi obuye ngezinkani, uVukani Masinga “Chilli M” obuye ateketiswe ngelikaDaddy.
Ngempela le nsizwa yaKwaMashu inobuchule bokwenza ukuthi uyilalele uphinde uyilandele noma ngabe yikuphi lapho isisakazela khona.
Umculo wokujuxuza ungena khaxa kulolu hlelo kepha lobu bumnandi buvele bumoshwe yizintokazi ezihambisana nalo msakazi kulolu hlelo, ezibizwa ngamapentshisi.
UChilli M naye uvele aphithizele nalezi zingane ungabe usazi.
Uthi usalalele uDaddy ekhuphuka nalo uhlelo uzwe amapentshisi esedazuluka athi “ngen’ emgqeni” ungabe usazi-ke noma uhlelo olwamapentshisi noma oluka-Chilli M.
Uma ngingenza iziphakamiso ngingacela ukuthi amapentshisi ehlise umoya angaphaphi kakhulu, noChilli M athathe isikhundla sakhe afake la mapentshisi emgqeni.
Ngiyazi inhloso yakhe wukuba nengxube yabalaleli kodwa amadoda nabesifazane bangalulandela lolu hlelo ngaphandle kwamapentshisi amemezayo nesiphithiphithi sawo.
Sekukaningi ngizwa abalaleli balo msakazo bekhala ngamapentshisi.
Ungangizwa kabi uma ngithi bekhala, ngisho ukuthi bebengayithandisisi indlela avele angene ngayo.
Okunye engingakuphakamisa wukuthi uChilli M asitshele ngobumnandi obenzeka eGoli naKwaZulu-Natal.
Uvamise ukusitshela ukuthi uzobe esakazela ezindaweni zobumnandi eziseGoli, iTheku lona ulishiyaphi? Kwezinye izindawo khona kwenzakalani?
Uma uChilli M efuna ukudlisela ogageni ozakwabo bakwezinye iziteshi kumele asilungise lesi simo, uma kungenjalo uzozithola esebhekene neshwa lokwehlelwa ngabalaleli.
Yize amapentshisi ehamba phambili ezintweni engingazithandi ngalolu hlelo lukaChilli M, kukhona nokho okuthokozisayo.
Ngiyajabula ukuthi uma kuvulwa olayini bezingcingo abalaleli bacela noma yini kuChilli M futhi abenzele ngoba akekho esengike ngamuzwa ekhala ngokuthi akaze akuthole ayekucelile.
Okunye wukuthi uye asitshele umgosi oshisayo ngezihlabani zaphesheya kwezilwandle kanti ubuye asebenzisane nezintatheli zezokungcebeleka.
Ukuxuba umculo wamanje nowakudala kuhle kakhulu ngoba phela uhlelo lulalelwa ‘yizigruvane’ zakudala nomathand’ izinto bamanje.
Abaningi ababekhathazekile ngokuthi uChilli M angase angakhulumi isiZulu sangempela ngoba usehlale kakhulu eGoli abaphole.
Mina anginankinga nesiZulu sakhe ngoba ngiyakuzwa konke akushoyo.
Ngicabanga ukuthi kungekudala wonke umuntu uzobe ekhuluma ngoKhozi olumaPhiks, hhayi olumaphikophiko njengoba bekusho abadala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Udokotela kwelokudlwengula eKZN
2012-09-14 08:36
Johannesburg - Kuboshwe udokotela, 25, ngezinsolo zokudlwengula enye indoda e-Estcourt, kusho amaphoyisa esifundazwe iKwaZulu-Natal.
Wamemela lo wesilisa, 21, ukuba bayophuza ngoLwesithathu, kuthiwa wamdakiswa wase emdlwengulela emzini wakhe oseMacfarlane Street, kusho uColonel Vincent Mdunge.
Kuthiwa isisulu saphaphamela kudokotela esidlwengula.
Sabe sesihamba kulo muzi sayobikela amaphoyisa.
Udokotela kulindeleke avele eNkantolo yeMantshi yase-Estcourt ngoLwesihlanu.
- Landela
IzindabaNews24 kuTwitter
- SAPA


text:
Kucekelwe phansi inkambu ye-UN eGaza
2011-07-28 12:24
Gaza City - Okhulumela i-UN uthi amadoda ayishumi ahlasele acekela phansi inkambu yabo esetshenziselwa ukukhempa izingane eGaza Strip ehlobo.
UChris Gunness, okhulumela i-UN Relief and Works Agency (UNRWA), nelekelela izifikanamthwalo zasePalestine, uthe lesi sakhiwo esisenyakatho ntshonalanga neGaza sihlaselwe phakathi kwamabili ngoLwesithathu.
"Izigilamkhuba zicekele phansi ama-billboard, zashisa ifulegi le-UN kanye nengxenye yesiteji. Kodwa abalimalanga abezokuphepha abebekuleya ndawo," kusho uGunness.
Lokhu kuhlasela kuze emuva kokuthi izingane ezizoza ekhempeni ye-UNRWA zizwakalise ukuthi zifuna ukuqopha umlando emhlabeni wonke jikelele wokundizisa amakhayithi amaningi kuleya ndawo.
UGunness uthe bacele izikhulu zendawo ukuthi ziphenye ngalokhu kuhlasela.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AFP


text:
Owayeyisoka ungqongqise izithandani
2012-12-27 12:54
Cape Town – Ukuqhuma kwesibhamu kanye namabhomu enziwe ngophethiloli kudlule nempilo yabantu abathathu ePhilippi East ngoKhisimusi.
UThembisa Mondleki, 26, noGarry Dladla, 38, bashonele esibhedlela ngemuva kokuba umjondolo wabo ushiswe ngomlilo yilowo owayeyisoka likaThembisa ngezithuba zasekuseni, kubika iCape Argus.
UNolusindiso Batyi, 30, ongumnikazi wendlu obekuqashe kuyo lezi zithandani, uthe bebehleli ndawonye nalezi zithandani nabanye abangani beziphuzela ezibandayo ngosuku olwandulela uKhisimusi.
“Mina nomngani wami sibe sesikhetha ukuhamba siye kwenye indawo, sazishiya zodwa izithandani,” kusho uBatyi.
UBatyi uthe owayeyisoka likaThembisa, owaziwa ngoWarren, ube esefika lezi zithandanzi zihleli ngaphandle, waxabana nazo.
“UWarren ubefuna ukulwa, kodwa izithandani zakhetha ukubuyela endlini, zazivalela khona ukuze zigweme ukulwa. Ube esehamba uWarren wabuya ngezithuba zabo-02:00 (ngoKhisimusi) ephethe amabhomu kaphethiloli azenzele wona wabashisa ngawo.
UDladla ukwazile ukudubula uWarren esifubeni washiswa nayibhomu abeliphethe.
Okhulumela amaphoyisa uFrederick van Wyk ukuqinisekisile ukushona kwabantu abathathu nokuthi amaphoyisa ayaphenya ngecala lokubulala nelokushisa.
- Landela
IzindabaNews24 kuTwitter
- News24


text:
Usizi kulandwa abenhlekelele yaseMarikanaComment on this story
KUQHUME isililo kwavuka nomunyu emindenini nasezihlotsheni zabantu abashona esibhicongweni sasemayini iMarikana eNorth West ngesikhathi imindeni izobalanda ngehlahla entabeni abafela kuyona izolo.
Ngesikhathi imindeni inyukela entabeni isimo besishubile kungekho okhulumayo kodwa abebehola imindeni bephethe amahlahla bekuyibo abebekhuluma bememeza amagama abashonile.
Ngesikhathi beqala benyuka kuzwakale isililo abanye baquleka. Ingaphezulu kwekhulu imindeni ebiphelezelwa yizihlobo nabangani belanda abashonile ngehlahla kule ntaba.
Abanye bebezwakala bebalisa ngokuhanjelwa yizihlobo zabo ebezondla imindeni.
Imindeni ilanda abashonile ngehlahla nje, ngesikhathi esifanayo bekunezikhumbuzo zalabo abashona kule nhlekelele ezingxenyeni ezihlukene zezwe.
Etendeni elikhulu obekunesikhumbuzo sabanye abashona eNorth West, izikhulu zikahulumeni zisukume zahamba ngesikhathi owaxoshwa ngenjoMengameli wentsha ye-ANC, uMnuz Julius Malema eqala ukukhuluma.
“Uhulumeni akabenzelanga lutho abavukuzi abangu-34 ababulawe emayini eMarikana,” kusho uMalema.
“Ngaphansi kukahulumeni wentando yabantu kumele abantu bavikeleke kodwa uhulumeni nguye ophendukele abantu,” kusho uMalema ngesikhathi ekhuluma nabantu ebebesenkonzweni yesikhumbuzo.
UMalema ugxeke uhulumeni wathi uthanda ukubukwa ngamakhamera wathi ufika ngoba izinto sezonakele.
Ukhwele wadilika kusomabhizinisi, uMnuz Cyril Ramaphosa, wathi akasiqondi neze isimo, kulandela ukuthi uRamaphosa amemezela ukuthi inkampani yakhe iShanduka, izonikela ngo-R2 million ukuze kungcwatshwe abashona.
“Akwenzayo kufana nokuthi sizonibulala bese siyaningcwaba,” kusho uMalema.
Uthe: “Uhulumeni uhluleke wancama ukungenelela ngoba vele uyingxenye yezimayini. Sizolulwela uguquko futhi ngeke siliphonse ithawula.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ubulale indodana ethi 'inobuntu' obuncane
2013-02-28 14:01
New York - Owesifazane wase-Indonesia ugwilizise indodana yakhe, 9, kubhavu wokugeza ngoba ethi 'inobuntu' obuncane, wathi buzoyidalela inkinga uma isikhulile, kusho okhulumela amaphoyisa.
Owesifazane, 38, wasenhlokodolobha iJakarta utshele amaphoyisa ukuthi indodana yakhe ibivele inomphambili omncane ingakasokwa, kwathi isisokiwe kwavele kwacaca ukuthi uyaphela nya, kusho okhulumela amaphoyisa uRikwanto, nobizwa ngegama kuphela.
"Utshele amaphoyisa ukuthi umbulale ngoba ubengeke abe nempilo emnandi ngenxa yale nkinga," esho.
"Ube esemgwilizisa kubhavu obugcwele amanzi, wamgqokisa kahle wambeka embhedeni. Ngemuva kwalokho ube eseya koziceba emaphoyiseni."
- Landela
IzindabaNews24 kuTwitter
- Sapa - AFP


text:
Kuduke 8 kucwila isikebhe eMalaysia
2013-01-14 10:02
Kuala Lumpur - Kuduke okungenani abantu base-Indonesia abangena ezweni ngokungemthetho ngemuva kokuchithwa yisikebhe abebesigibele bezama ukuphuma eMalaysia, kwahlengwa abangu-41, kusho isikhulu.
Lesi sikebhe sicwile eningizimu neMalaysia, eJohor, kusho isikhulu seMaritime Enforcement Agency.
"Lesi sikebhe besigcwele ngokweqile, ulwandle luthukuthele nokudale ukuthi sicwile," esho.
Uthe besithwele abantu ababalelwa ku-50, kanti kusathungathwa abadukile.
- Landela
IzindabaNews24 kuTwitter
- Sapa - AFP


text:
Izinja zisho ukumqeda umsebenzi
2011-05-30 07:18
Johannesburg - Umsebenzi wasemakhishini usole umqashi wakhe ngokungamlamuleli ngesikhathi edliwa izinja zakhe ezintathu nathi uyazazi umqashi ukuthi ziyingozi, kubika iphephandaba iSowetan ngoMsombuluko.
"Bengicabanga ukuthi izinja zizongibulala," kusho uLerato Masemola ekhuluma esembhedeni wasesibhedlela iKopanong Hospital ngaseVereeniging nalapho elashwa khona kulandela ukuthi izinja zimlume emlenzeni.
Kodwa umqashi wakhe uRudi noKarin Reinecke bathe ngeSonto, uMasemola ulimale ngesikhathi ezama ukweqa uthango lwabo oluphakeme.
"Ngesikhathi inja ingiluma ngiye ngamemeza ngoba ngifuna usizo kodwa bama nje bangibuka," kusho uMasemola.
- SAPA


text:
Bavele enkantolo abakhwabanisela umshwalense
2012-11-29 14:04
Durban - Abantu abane kulindeleke ukuba bavele eNkantolo ephathelene nezeziMali eThekwini kulandela ukuboshwa kwabo ngamacala okukhwabanisela umshwalense.
Ukubanjwa kwalaba bantu okungabaseMzinto, eNanda naseChatsworth ngoLwesithathu kulandela ukuboshwa kukadokotela u-Aime Bakunde ngasekuqaleni kwenyanga.
Kwatholakala amafomu angabhalwe lutho esendlini kadokotela ngesikhathi amaphoyisa asesha khona.
Abaphenyi base benikeza izinkampani zemishwalense ama-serial number ngenhloso yokuthola ukuthi ngabe kukhona yini lapho asetshenziswa khona kukhwabaniswa.
Izinkampani zabe zeziphumela obala ngesikhathi zithola ukuthi kunokushaya amanzi.
Elokuqala limayelana nothisha waseMzinto eneminyama engu-31 ubudala owaphumelela ukuthola imali engu-R30 000 kanti ubesalinde enye engu-R100 000.
Kusolakala ukuthi wathathathela udadewabo i-policy ekubeni washona ngoSepthemba ngonyaka odlule.
Kusolwa ukuthi wenzela i-policy udadewabo esevele ashona.
Kwesinye isigameko, owesilisa waseNanda yena wakhokhelwa u-R160 000 esizwa yintombi yakhe.
Kusolakala ukuthi basebenzisa umazisi wowesifazane ukuze bathole i-policy ngegama lakhe.
Awekho amaphepha ayefakazela ukushona kwakhe njengoba angcwatshelwa emakhaya.
Lezi zithandani ziphonswe imibuzo zabe seziveza ukuthi amafomu zawanikwa owesilisa waseChatsworth.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
AbakwaMotsepe bazonikela ngezigidi
2013-01-30 14:05
Johannesburg - Isiqumama esinguPatrice Motsepe kanye nomndeni waso kulindeleke banikele ngengxenye yezimpahla abazihlomula esikhwameni somndeni iMotsepe Foundation.
Imali ezotholakala izosetshenziselwa ukusiza abantu abahlwempu, kusho umndeni.
Okwamanje akukazeki ukuthi ungakanani lo mnikelo.
"Nganquma kudala ukuthi kumele sinikele ngengxenye yemali, sisize abantu abahlwempu baseNingizimu Afrika. Kumele siqikelele ukuthi konke kwenziwa ngendlela engeke isidalele amazinyo abushelele kubaxhasi bethu," kusho isitatimende sikaMotsepe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-NPA izocela kudingidwe ngezindleko zawakwaKito
2013-02-05 14:02
Durban - INhlangano yezokuShushiswa koMphakathi kulindeleke ukuthi ikhulume namaphoyisa mayelana nokukhokhelwa kwezindleko zomthetho, zamaphoyia angu-28 abhekene namacala ahlanganisa awokubulala nokusebenzisa budedengu imali.
Lokhu kuvezwe kafishane eNkantolo eNkulu eThekwini, la bekuvela khona abasolwa abangu-28 ababesebenza esiteshini samaphoyisa eCato Manor, nabaziwa ngokuthi bangomashayabhuqe.
Bekulindeleke ukuthi kunqunywe usuku lokuqala kwecala, nokho uMshushisi uSello Maema watshela inkantolo ukuthi kumele icala lihlehle kuze kuzolungiswa kahle izinto ezithinta abameli.
Abasolwa babhekene namacala alinganiselwa ku-70, ahlanganisa awokusebenzisa budedengu imali, ukubulala kanjalo nokuzama ukubulala.
Laba kuthiwa babesebenza ngaphansi komyalelo wenhloko yabo uJohan Booysen, okumanje uyiNhloko yophiko loKlebe.
Bangu-30 abasolwa ababoshwa, nokho uCaptain Vincent Auerbach noCaptain Neville Eva, sebashona.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMorsi uziphe izincomo
2012-10-08 07:24
Cairo - UMengameli waseGibhithe uMohammed Morsi uzincome ezintweni eziningi wathi ukwazile ukubhekana nezingqinamba ezibhekene nezwe lakhe njengoba esephethe.
Ukusho lokhu ngoMgqibelo ngesikhathi ethula inkulumo, wagxila kakhulu kuwoyela, ukuqoqwa kukadoti nasemananini okudla.
Lokhu kugxekwe ngabaningi njengoba kuthiwa ukushaye indiva ukukhuluma ngoshintsho ezweni ekutheni libuswe yintando yeningi.
UMorsi, 61, ungumengameli wokuqala ukuqokwa ngabantu kuleliya lizwe njengoba angena ezicathulweni zikaHosni Mubarak, 83, nowakhishwa ngendluzula ngesikhathi kuvukelwa uMbuso.
UMorsi uqhamuka kuMuslim Brotherhood.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Ngasinda kukubi - Fikile Mlomo
2012-12-12 10:04
Johannesburg - Umculi wowokholo uFikile Mlomo uthi abantu besifazane mabathole usizo uma behlukunyezwa. Ukhiphe i-albhamu entsha ngo-Okthoba esihloko sithi Noma Kunje.
UMlomo, nodabuka emijondolo yaseLindelani ngaphandle kweTheku, KwaZulu-Natal, uthe: "Ngikhule kanzima ngenxa yokuthi umama nogogo bebengakwazi ukusithengela esikudingayo."
Ngenxa yokuthi umndeni wakhe wawudla imbuya ngothi, uMlomo kwadingeka ukuthi ayeke esikoleni efunda u-Grade 11 eyohlala nesoka lakhe, 21, kubika iSowetan.
"Bengineminyaka engu-15 ngesikhathi ngiqala ukuthandana nomuntu ongishayayo ngakhulelwa ngineminyaka engu-16 ubudala.
"Isoka lami ngaleso sikhathi lalingishaya ngisho kungonakele lutho uma like laphuza."
Uthi wayebafihlela abakubo ngalokhu, alinde aze aphole bese eyagoduka ngoba evikela isoka.
Lokhu kwaqhubeka kwaze kwaba kushona ingane yakhe eyayinezinyanga ezine izelwe.
"Ngisho nangesikhathi sengikhulelwe wayengishaya. Ngayibeletha ingane yaphila, kodwa kwathi ngelinye ilanga silwa yashonela khona lapho."
Uthe abesifazane abangathuli uma behlukunyezwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Nibeke uMandela emikhulekweni - ISilo
2012-12-25 10:20
Johannesburg - ISilo samaBandla iNkosi Goodwill Zwelithini usesho ngaphimbo linye nalabo abathi abantu bakuleli abangadikibali ekukhulekeleni lowo owayengumengameli uNelson Mandela, kubika izindaba zeSABC ngoLwesibili.
Ubhejane phuma esiqiwini ufisele uMandela ukululama okusheshayo wabonga nethimba lezempilo elimnakekelayo.
UMandela
uzowudlela esibhedlela sasePitoli uKhisimusi, kulandela angeniswa ngoDisemba 8.
Odokotela bathola ukuthi unesifo samaphaphu waphinde wahlinzwa ekhishwa ama-gallstone.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Wenze adume ngakho uMessi
2013-01-08 07:42
Zurich - umgadli weBarcelona ne-Argentina uLionel Messi, ukuphindile lokho ngesikhathi ethatha umklomelo weBallon d'Or, asewuthathe iminyaka emine ilandelana.
Lokhu kunqoba kwakhe kugcwalisele okuvele kukhulunwa ngabantu, okungukuthi ungumdlali ovelele kule minyaka.
Lo mdlali oneminyaka engu-25 ubudala, obambe irekhodi lokushaya amagoli amaningi, uhlule izimbangi zakhe ezidlalela iReal Madrid nePortugal, okungoCristiano Ronaldo nomdlali weBarcelona u-Andres Iniesta.
Umqeqeshi weSpain uVicente del Bosque, uqokwe njengomqeqeshi wonyaka ka-2012, naye uhlule imbangi yakhe yeReal Madrid uJose Mourinho
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
AmaKrestu ayabaleka eGibhithe
2012-09-28 10:01
Cairo - Umfundisi wabenkolo yamaKrestu eGibhithe, uthi amaKrestu asebaleke ashiya amakhaya enyakatho nedolobha iSinai, ngemuva kokwesatshiswa amasosha okusolakala ukuthi angaphansi kwenkolo yamaSulumane.
UFata uYoussef Sobhi uthi amasosha amaSulumane asabise imindeni eyisikhombisa yamaKristu edolobheni iRafah ngasemngceleni ohlukanisa elaseGibhithe neGaza kwa-Israeli.
Imindeni lena ibhace edolobheni i-El-Arish.
UFata uthe amaphoyisa awawavikeli ngokwanele amaKrestu eSinai Peninsula, okuyilapho amaSulumane esenamandla khona selokhu kwaqunjwa phansi umbuso kaMengameli uHosni Mubarak ngonyaka odlule.
USobhi uphinde wathi amasosha adubule esontweni iThe Holy Family Church, khona enyakatho neSinai, leli sonto lakhiwe lapho amaKrestu ekholelwa khona ukuthi umndeni oNgcwele waqala khona ukuphumula ngemuva kokuwelela eGibhithe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Odilikajele abangu-26 kubadlwenguli
2012-12-14 10:02
Johannesburg - Ubaba nendodana yakhe bagixabezwe ngodilikajele abangu-26 ngamacala okudlwengula, kulalele iNkantolo eNkulu yaseGoli, kulandela ukulahlwa yila macala ngeledlule.
La badlwenguli ababili base-Alexandra, uBooi noRodgers Makhubela,
bagwetshwe odilikajele abangu-26 uma isigwebo sabo sihlanganiswa, nesikhishwe yiJaji Roland
Sutherland ngamacala abo okudlwengula abesifazane abangu-10 phakathi kuka-2008 no-2009 bezenza abashayeli bamatekisi.
UBooi, 50, uthole odilikajele abangu-14, kuthi uRodgers, 26, wathola abangu-12.
Ngesikhathi uSutherland eqala ukwethula isigwebo, indodakazi kaBooi eneminyaka engu-14 ubudala ivele yakhihla esikaNandi.
Ibe isiphuma enkantolo kanti isililo sayo besizwakala ngisho isingaphandle.
Baphinde bagwetshwa iminyaka engu-15 ngaphezulu ngokugebenga besebenzisa indluzula, neyishumi yokuthumba, neminye eyisikhombisa yokushaya, umuntu ngamunye.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kugwazwe kwabulawa umfundi eKZN
2012-08-06 08:33
Gabisile Ngcobo, The Witness
Ubaba womfundi ka-grade 12, uMpendulo Mzulwini, 19, waseGagasini High School eMlazi, uthe usanemibuzo engaphenduliwe ngokushona kwengane yakhe isesikoleni.
UMpendulo ugwazwe ngoLwesihlanu ngumfana ongafundi kulesi sikole.
Ube eseshonela esibhedlela ngoMgqibelo, kuthiwa umufi ubegetshengwa imali yakhe.
“Uma uyisa ingane yakho esikoleni, awuzilindeli izindaba ezinjengalezi," kusho ubaba wakhe uGcina Mzulwini.
Uthe unkosikazi wakhe usakhungathekile njengoba elashelwa ukwethuka.
Uthe uMnyango wezeMfundo awukamnikezi incazelo egcwele ngokuthi umbulali wangena kanjani emagcekeni esikole.
UNgqongqoshe woMnyango uSenzo Mchunu, ubize lesi sigameko "njengobudlwembe" wathi babuhlungu kakhulu ngokushona kukaMpendulo.
- Landela
IzindabaNews24 kuTwitter
- The Witness


text:
Linyukile inani labashone ezimvuleni eKZN
2012-12-12 10:04
Durban - Bangu-10 okungenani abantu abashonile kwathi abanye balimala ngesikhathi kuhlasele imvula edale umonakalo omkhulu KwaZulu-Natal, kwacekeleka phansi nemizi, kubika iThe Mercury.
UNgqongqoshe wezokuBusa ngokuBambisana neziNdaba zoMdabu uNomusa Dube ngoLwesibili uqinisekise ukushona kwabantu ababili emijondolo yaseMegavillage, eMlazi, abayisithupha eChatsworth, oyedwa KwaDabeka nomunye eMzinto, ogwini oluseningizimu nesifundazwe.
Kodwa-ke, uDube uthe uMnyango uphinde wathola eminye imibiko ngokufa kwabantu, nokungakaqinisekiswa.
Kulesi sibalo kubalwa nezingane ezintathu zaseDassenhoek, ngaseMariannhill, ezishone ngesikhathi zidilikelwa yindlu zilele.
Kuthiwa izulu kulindeleke ukuba liphenye ngempelasonto.
Abantu bayacelwa ukuba baqaphele ngaso sonke isikhathi, uma kunezindlela zokugwema ingozi benze njalo.
- Landela
IzindabaNews24 kuTwitter
- News24